பொங்கல் விழாவை முன்னிட்டு 1,000 பரிசுக்கூடைகள்

படம் 1: பொங்கல் பரிசுக்கூடை வழங்கும் சட்டமன்ற உறுப்பினர் திரு.தனசேகரன்

உழவர் திருநாள், தமிழர் திருநாள், தமிழ்ப் புத்தாண்டு இவையனைத்தையும் உள்ளடக்கிய பொங்கல் விழா இப்போது மலேசியர்களின் விருப்பதிற்குரிய திருவிழாவாக அனைத்து நிலையிலும் கொண்டாடப்பட்டு வருகிறது. இத்திருநாளை முன்னிட்டு பாகான் டாலாம் சட்டமன்ற உறுப்பினர் மதிப்பிற்குரிய திரு தனசேகரன் அவர்கள் இந்திய மக்களுக்குப் பொங்கல் பரிசுக்கூடை வழங்கினார். அவரின் சட்டமன்ற தொகுதியில் இடம்பெறும் கம்போங் பெர்லிஸ், உஜொங் பத்து, தாமான் மேவா, பாகான் சேனா, லோரோங் கூபுர், கம்போங் வீரம்மா மற்றும் பல வீடமைப்புப் பகுதியில் இந்தப் பரிசுக்கூடைகள் வழங்கப்பட்டன.

இந்தியர்கள் இந்தப் பொங்கல் திருநாளை விமரிசையாகக் கொண்டாடும் பொருட்டு பொங்கலுக்குத் தேவையான அரிசி, நெய், முந்திரி & திராட்சைப்பழம் மற்றும் பால் உள்ளடக்கியப் பரிசுக்கூடை வழங்கப்பட்டன. சட்டமன்ற உறுப்பினர் திரு தனசேகரன் அவர்கள் நேரடியாகச் சென்று இந்திய குடுப்பத்தினருக்குப் பொங்கல் வாழ்த்துகள் தெரிவித்துக் கொண்டு தனது பரிசிக்கூடையும் வழங்கிச் சிறப்பித்தார்.

இந்தப் பொங்கல் பரிசுக்கூடை வழங்கும் நிகழ்விற்குத் தனது நிதியிலிருந்து ரிம10,000 செலவிடப்பட்டதாகக் குறிப்பிட்டார். அனைத்து இந்திய மக்களுக்கும் தனது இதயங்கனிந்த பொங்கல் வாழ்த்துகளைத் தெரிவித்துக் கொண்டார் சட்டமன்ற உறுப்பினர்.}


பொங்கல் விழா இந்தியர்களின் மரபைப் பிரதிபலிக்கும் – பேராசிரியர்

பிறை – “பொங்கல் விழா இந்தியர்களின் கலாச்சாரம் மற்றும் மரபைப் பிரதிபலிக்கிறது. இவ்விழா போகி, தைப்பொங்கல், மாட்டுப்பொங்கல் மற்றும் காணும் பொங்கல் என நான்கு நாட்களுக்குத் தொடர்ந்து கொண்டாடுகின்றனர். எனவே இவ்விழா பினாங்கு மாநிலத்தில் அரசு மற்றும் அரசு சார்பற்ற இயக்கங்கள் மிக விமரிசையாகக் கொண்டாடுகின்றனர்,” என பிறை சட்டமன்ற சேவை மைய ஏற்பாட்டில் நடைபெற்ற பொங்கல் விழாவில் இவ்வாறு தெரிவித்தார்.

மூன்று கரும்புகள் பிரமிட் வடிவில் கட்டப்பட்டு, அதற்கு நடுவில் விறகுகளுக்கு இடையில் அடுக்கி வைக்கப்பட்ட செங்கற்களின் மேல் அலங்கரிக்கப்பட்ட மண் சட்டி வைக்கப்பட்டிருந்தது.  பிறை சட்டமன்ற உறுப்பினரான பேராசிரியர் ப.இராமசாமி மண் சட்டியில் பால் ஊற்றி பொங்கல் விழாவை அதிகாரப்பூர்வமாகத் தொடக்கி வைத்தார்.

இந்நிகழ்வில் செபராங் பிறை நகராண்மைக் கழக உறுப்பினர்களான டேவிட் மார்ஷல், ஜெய்சன் ராஜ்,  தாமான் சாய் லெங் பார்க் சமூக நிர்வாக மையத் தலைவர் துரைசிங்கம் மற்றும் பொது மக்கள் கலந்து கொண்டனர்.

தாமான் சுப்ரிம் குடியிருப்புப் பகுதியில் ஏற்பாடுச் செய்யப்பட்ட இவ்விழாவில் அவ்வட்டார மக்கள் கலந்து கொண்டனர். இவ்விழாவில் பொங்கல் வைக்கும் போட்டி ஏற்பாடு செய்யப்பட்டது, அதில் வெற்றிப் பெற்ற மூன்று முதல் நிலை வெற்றியாளர்களுக்கு பேராசிரியர் பரிசு எடுத்து வழங்கினார்.

மாலை மணி 6.00-க்கு தொடங்கப்பட்ட இவ்விழா ஆடல் பாடல் என அற்புதமான கலை நிகழ்ச்சியுடன் நிறைவை நாடியது.


பொங்கல் விழா தமிழர்களிடையே நல்லிணக்கத்தைப் பேணுகிறது – முதல்வர்

பிறை – பத்து காவான் நாடாளுமன்ற சேவை மையம் மற்றும் ஸ்ரீ முனீஸ்வரர் ஆலயம் ஏற்பாட்டில் 10வது முறையாக நடைபெற்ற பொங்கல் விழாவில்  மாநில முதல்வர் மேதகு சாவ் கொன் இயோவ் கலந்து கொண்டார்.

இந்திய சமூகத்தினர் தமிழ் நாள்காட்டியில் வரும் ‘தை’ மாதத்தின் முதல் நாளை அறுவடை நாளாகவும் ‘பொங்கல்’ பண்டிகையாகவும் கொண்டாடுகின்றனர். இதனை தமிழர் திருநாள் என்றும் அழைக்கப்படுகிறது.

“இஸ்லாம் நமது நாட்டின் அதிகாரப்பூர்வமான மதம் என்றாலும், கூட்டரசு அரசியலமைப்பு மற்ற மதங்கள் மற்றும் அதன் கலாச்சார  நடைமுறைகளின்  சுதந்திரத்திற்கு உத்தரவாதம் அளிக்கிறது.

“60 ஆண்டுகளுக்கும் மேலான சுதந்திரக் கொண்டாட்டத்திற்கு  இதுவே நமது பலம்.

“நாம் ஒவ்வொருவரின் மதத்தையும் மதிக்கிறோம்,” என்று ஆலய மைதானத்தில் நடைபெற்ற பொங்கல் திருவிழாவில் கலந்து கொண்ட பிறகு  சாவ் தனது உரையில் இவ்வாறு கூறினார்.

இன்றைய பொங்கல் விழாவில் 300க்கும் மேற்பட்ட இந்தியர்கள் கலந்து கொண்டு,  பொங்கல் சமைக்கும் போட்டி, குழந்தைகளுக்கான வர்ணம் தீட்டும் போட்டி, கோலம் வரைதல் போன்ற போட்டிகளில் பங்கேற்றது பாராட்டக்குரியது, என்றார்.

“பினாங்கு ஒரு அற்புதமான மாநிலம் மற்றும் அரசாங்கத்துடன் இணைந்து  பல தன்னார்வ தொண்டு நிறுவனங்கள் (அரசு சாரா நிறுவனங்கள்) செயல்படுவது வரவேற்கத்தக்கது என முதல்வர் கூறினார்.

“மாநில அரசாங்கம் பொது மக்களின் அமைதி, நல்லிணக்கம் மற்றும் வளர்ச்சியைக் கொண்டுவருவதற்கானத் திட்டங்களைத் தொடர்ந்து செயல்படுத்தும்.

மாநில முதல்வர் நிகழ்ச்சியில்  கலந்து கொண்ட இரண்டாம் துணை முதல்வர் பேராசிரியர்  ப. இராமசாமி கூறியதற்கு ஆதரவு அளித்து, ஆலயத்திற்கான வாகன நிறுத்துமிடம் 9 ஏக்கர் நிலப்பரப்பில் கட்டுவதற்கு  மாநில அரசு தன்னால் முடிந்த உதவியை வழங்கும், என்றார்.

மேலும், ஸ்ரீ முனீஸ்வரர் ஆலய வாகன நிறுத்திமிட நிர்மாணிப்புத் திட்டம் செயல்படுத்த இன்னும் சில அரசு துறைகளிடம் இருந்து அனுமதிப் பெற வேண்டியுள்ளது, என  தலைவர் சேகரன் தெரிவித்தார்.

தைப் பிறந்தால்  பொங்கல் விழா, தைப்பூசம் என இந்தியர்களின் பண்டிகைகள் கோலாகலமாகக் கொண்டாடப்பட்டு வருகின்றன. அனைவரும் ஒன்றிணைந்து இந்த விழாக்களைக் கொண்டாட வேண்டும் என பேராசிரியர் ப.இராமசாமி வலியுறுத்தினார்.

ஆண்டுதோறும், ஸ்ரீ முனீஸ்வரர் ஆலய நிர்வாகத்தினர், வழிபாட்டு இல்லங்கள், அரசு சாரா நிறுவனங்கள் (NGO) மற்றும் பிற மையங்களுக்கு  நிதி உதவி வழங்கி வருகிறது. அவ்வகையில், இந்த ஆண்டு ரிம78,000 நிதிக்கான காசோலைகளை அரசு சாரா நிறுவனங்களுக்கும் தனிநபர்களுக்கும்  நன்கொடையாக வழங்குகிறது.

மாநில முதல்வர் மேதகு சாவ் கொன் இயோவ் ஒன்பது அரசு சாரா நிறுவனங்களுக்கு காசோலை வழங்கினார்.

இந்நிகழ்ச்சியில், பிறை தோட்டம், ஸ்ரீ மகா மாரியம்மன் கோயில்,(ரிம30,000);

பினாங்கு இந்து சங்கம் (ரிம12,000);

மாணவர் உதவி மானியம் (12 மாணவர்களுக்கு ரிம12,000); நிபோங் திபால், கிரியான் புக்கிட் பஞ்சோர் தேவி ஸ்ரீ மஹா காளியம்மன் பக்தர்கள் சங்கம் (ரிம10,000); இந்துதர்ம மாமன்றம் (மகளிர் பிரிவு,

புக்கிட் மெர்தாஜம்) (ரிம5,000);

இந்துதர்ம மாமன்றம் (பினாங்கு) (ரிம5,000); மலேசிய இந்து சங்கம்,  பினாங்கு மாநில பேரவை ரிம5,000 மலேசிய இந்து சங்கம், செபராங் ஜெயா பேரவை (ரிம1,000);பிறை இடைநிலைப் பள்ளி (ரிம3,000) ஆகியோர் காசோலையைப் பெற்றுக் கொண்டனர்.

ஸ்ரீ முனீஸ்வரர் ஆலய முன்னாள் தலைவரும், தற்போது ஆலய அறங்காவலருமான டத்தோஸ்ரீ என். கோபாலகிருஷ்ணன்,  இந்திய சமூகத்திற்கு  சிறந்த சேவையாற்றிய சேவையாளர்களை நினைவுக்கூர்ந்தார். அவ்வகையில், பினாங்கு இந்து சங்கத் தலைவர் பி.முருகையா மோகன்; பொது பஜனை குழுவைச் சேர்ந்த டி. இராமச்சந்திரன் மற்றும் இந்து தர்ம மன்றத்தைச் சேர்ந்த இராஜலட்சுமி மற்றும் ஓய்வுபெற்ற மாக் மண்டின் தமிழ்ப்பள்ளி  தலைமையாசிரியர்  கே.இராஜமாணிக்கம் ஆகியோருக்கு மாநில முதல்வர்  ஆலயம் சார்பில் விருது வழங்கி கெளரவித்தார்.

இந்நிகழ்ச்சியில், பாகான்  டாலாம் சட்டமன்ற உறுப்பினர் மு.சத்தீஸ்,  ஆலயத் துணைத் தலைவர் வீரையா, எம்.பி.எஸ்.பி கவுன்சிலர் டேவிட் மார்ஷல் ஆகியோர்  கலந்து கொண்டனர்.


பொங்கல் விழா பாரம்பரியத்தை பறைச்சாற்றுவதோடு நல்லிணக்கத்தையும் பேணுகிறது

புக்கிட் தெங்கா சட்டமன்ற உறுப்பினர் கூயி சிவூவ் லியோங் வெற்றியாளருக்குப் பரிசு எடுத்து வழங்கினார்.(உடன் நாடாளுமன்ற உறுப்பினர் கஸ்துரி பட்டு)

புக்கிட் தெங்கா
–
புக்கிட் தெங்கா சட்டமன்ற உறுப்பினர் கூயி சிவூவ் லியோங்  பத்து காவான் நாடாளுமன்ற உறுப்பினர் கஸ்துரி பட்டு ஆகியோரின் இணை ஏற்பாட்டில் ஶ்ரீ மங்கள நாயாகி அம்மன் ஆலயத்தில் பொங்கல் விழா மிக பிரமாண்டமாக  நடைபெற்றது
.

நமது பாரம்பரிய இசையான மேளத்தாளம்  வாசிக்கப்பட்டு பிரமுகர்களை ஆலய நிர்வாகம் அதிகாரப்பூர்வமாக வரவேற்று பிரமுகர்களுக்குச் சிறப்பு செய்யப்பட்டது
.
பிரமுகர்கள் குத்து விளகேற்றி நிகழ்வை தொடக்கி வைத்தனர்
.

இந்த நிகழ்வை முன்னிட்டு மலேசிய குற்றத்தடுப்பு அறவாரியத்தின் மாநில துணைத் தலைவர் டத்தொ புலவேந்திரன் சட்ட மன்ற உறுப்பினர் கூயி சிவூவ் லியோங்
,
நாடாளுமன்ற உறுப்பினர் கஸ்தூரி ராணி பட்டு ஆகியோர் சிறப்பு வருகையை மேற்கொண்டார்
.

இந்தியர்களின் கலை
,
கலாச்சாரம் மற்றும் பாரம்பரியத்தைப் பறைச்சாற்றும் வகையில் இப்பொங்கல் விழாவில் பொங்கல் வைக்கும் போட்டி
,
பானை உடைத்தல்
,
இசை நாற்காலி
,
கயிறு இழுக்கும் போட்டி போத்தலில் நீர் நிரப்புதல்
,
வண்ணம் தீட்டும் போட்டி
,
பூ தொடுத்தல்
,
ஊசி மீது நூல் பொருத்தும் போட்டி  என பல நிகழ்வுகள் நடைபெற்றன
.

பொது மக்கள் சுகாதாரத்தை பேண வேண்டும் என்ற உயரிய நோக்கத்தில் இலவச மருத்துவ பரிசோதனையும் இடம்பெற்றது
.

சிறியவர் முதல்  பெரியவர் வரை சுற்று வட்டாரத்திலுள்ள பொது மக்கள்  போட்டி விளையாட்டுகளில் பங்குக் கொண்டு மகிழ்ச்சி அடைந்தனர்
.
வெற்றிப் பெற்ற பங்கேற்பாளர்களுக்கு பரிசுகளும் வழங்கப்பட்டன
.
வருகையாளர்களின் கண்ணுக்கு விருந்தாக கலாச்சார நடனங்களும் நடைபெற்றதோடு விருந்துதோம்பலிலும் கலந்து கொண்டு சிறப்பித்தனர்
.


பொங்கல் விழா பொது மக்களிடையே ஒற்றுமையை  நிலைநிறுத்துகிறது – அமர்

சுங்கை பாக்காப் -ஒவ்வொரு ஆண்டும் ‘தை பிறந்தால் வழி பிறக்கும்’ என்பதற்கு ஏற்ப இந்தியர்கள் தை மாதத்தை இன்முகத்துடன் வரவேற்பர். உலக வாழ் தமிழர்களும் தை முதல் நாளை பொங்கல் தினமாக மிகவும் விமரிசையாகக் கொண்டாடுகின்றனர். இவ்விழா போகி, தைப்பொங்கல், மாட்டுப்பொங்கல் மற்றும் காணும் பொங்கல் என நான்கு நாட்களுக்குத் தொடர்ந்து கொண்டாடுகின்றனர். அரசுத் துறைகள், தனியார் நிறுவனங்கள், அரசு சார்பற்ற இயக்கங்கள் மட்டுமின்றி கல்வி மையங்களிலும் இந்த தைப்பொங்கலை பிரமாண்டமாகக் கொண்டாடி மகிழ்கின்றனர்.

சட்டமன்ற உறுப்பினர் டாக்டர் அமர் பிரித்பால் பொங்கல் பானையில் அரிசிப் போடுகிறார்.

அவ்வகையில் சுங்கை பாக்காப் சட்டமன்றம், நிபோங் திபால் நாடாளுமன்றம் மற்றும் கெபாலா காஜா சமூக நிர்வாக மையம் இணைந்து தைப்பொங்கல் கலை இரவை மிகவும் கோலாகலமாகக் கொண்டாடினர்.

மூன்று கரும்புகள் பிரமிட் வடிவில் கட்டப்பட்டு, அதற்கு நடுவில் விறகுகளுக்கு இடையில் அடுக்கி வைக்கப்பட்ட செங்கற்களின் மேல் அலங்கரிக்கப்பட்ட மண் சட்டி வைக்கப்பட்டிருந்தது. சுங்கை பாக்காப் சட்டமன்ற உறுப்பினர் டாக்டர் அமர் பிரித்திபால் மண் சட்டியில் பால் ஊற்றி பொங்கல் விழாவை அதிகாரப்பூர்வமாகத் தொடக்கி வைத்தார்.

“பொங்கல் விழா தமிழர் திருநாளாக அணுசரிக்கப்படுகிறது. அதுமட்டிமின்றி இவ்விழாவில் பிற இன மக்களும் கலந்து கொண்டு பொங்கல் வைப்பது நம் மாநிலத்தின் ஒற்றுமையைப் புலப்படுத்துகிறது,” என டாக்டர் அமர் பிரித்பால் வரவேற்புரையில் கூறினார்.

இக்கொண்டாட்டத்தில் உறி அடித்தல், சறுக்கு மரம் ஏறுதல், வர்ணம் தீட்டும் போட்டி மற்றும் கோலம் போடும் போட்டு ஏற்பாடுச் செய்யப்பட்டன. பாரம்பரிய விளையாட்டுப் போட்டிகளுடன்

மாலை மணி 4.00-க்கு தொடங்கப்பட்ட இவ்விழா ஆடல் பாடல் என அற்புதமான கலை நிகழ்ச்சியுடன் நிறைவை நாடியது.


பொதுக் கழிப்பறை ஒன்றை பராமரிக்கும் பொறுப்பை   லோன் பைன் தங்கும் விடுதி ஏற்றது.

செப்டம்பர் 13- தங்கக் கரையோரம் ( Golden Beach )  சீரமைக்கப்பட்டிருக்கும் பினாங்கு நகராண்மைக் கழகத்தின் பொதுக் கழிப்பறை ஒன்றை பராமரிக்கும் பொறுப்பைப் பினாங்கு முதல்வர் மாண்புமிகு லிம் குவான் எங் பத்து ஃபிரிங்கியில் அமைந்துள்ள லோன் பைன் தங்கும் விடுதியின் தலைமை நிர்வாகியிடம் அதிகாரப்பூர்வமாக வழங்கினார்.

கழிப்பறைத் தூய்மை என்பது அனைவரும் பேணிக் காக்க வேண்டிய ஒன்று. ஓர் ஆரோக்கியமான சமுதாயத்தை உருவாக்குவதற்குத் தூய்மையைக் கடைபிடித்தல் அவசியம். ‘சுத்தம் சுகம் தரும்’, எனவே ஒரு தூய்மையான சுற்றுச்சூழலே நம் சுகமான வாழ்வுக்கு வழிவகுக்கும் என்றால் அது மிகையாகாது. அவ்வகையில், ஓர் இடத்தின் தூய்மை அவ்விடத்தின் கழிப்பறையைக் கொண்டே நிர்ணயிக்கப்படுகிறது. அது போலவே, பொதுக் கழிப்பறைகளின் தூய்மை ஒரு மாநிலத்தின் அல்லது நாட்டின் பொறுப்பையும் நிர்வாகத் திறனையும் படம் பிடித்துக் காட்டும் வல்லமை கொண்டது எனலாம்.

பினாங்கில் சுமார் 57 பொதுக் கழிப்பறைகள் அமைக்கப்பட்டுள்ளன. பொது மக்கள் மட்டுமன்றி வெளிநாட்டிலிருந்து வரும் சுற்றுப்பயணிகளும்  இப்பொது கழிப்பறைகளையே அதிகமாகப் பயன்படுத்துகின்றனர். எனவே, அதன் தூய்மையைப் பேணி உலகளவில் தூய்மையான பசுமையான பினாங்கு என்பதை நிலைநிறுத்தி சுற்றுலாத் துறையின் மூலம் பொருளாதார வளர்ச்சியை உறுதி செய்வது அவசியம் என பினாங்கு நகராண்மைக் கழகத் தலைவர் டத்தோ ஹஜ்ஜா பத்தாயா வலியுறுத்தினார்.

மலேசியாவிலேயே மிகத் தூய்மையான கழிப்பறைகளைக் கொண்ட மாநிலமாகப் பினாங்கு மாநிலம் விளங்க வேண்டும் என்ற நோக்கத்தில் மாநில அரசு நகராண்மைக் கழகத்கத்துடன் இணைந்து பல பொதுக் கழிப்பறைகளைச் சீரமைத்து தரம் மேம்படுத்தி வருகிறது. கழிப்பறைகள் மட்டுமன்றி பொது வசதிகளையும் மேம்படுத்தி பினாங்கு மக்களுக்கும் இம்மாநிலத்திற்குச் சுற்றுலா மேற்கொள்பவர்களுக்கும் உயர்தர வசதிகளை வழங்க வேண்டும் என்பதே மக்கள் கூட்டணி அரசின் முக்கிய நோக்கம் என முதல்வர் மாண்புமிகு லிம் குவான் எங் தம் உரையில் தெரிவித்தார்.


பொதுச் சந்தைகளில் அனைத்து ரக வியாபாரங்களின்  இயக்க நேரமும் ஒருங்கிணைக்கப்பட வேண்டும் –  ஜெக்டிப்

டத்தோ கெராமாட் – முழு முடக்க பி.கே.பி காலகட்டத்தில் பொதுச் சந்தைகளில் காலை 8.00 மணிக்குத் தொடங்கும் உணவு மற்றும் அங்காடி வணிகங்களின் இயக்க நேரம் உணவு மூலப்பொருட்கள் விற்கத்தொடங்கும் காலை 6.00 மணிக்கு ஏற்றவாறு செயல்பட

ஒருங்கிணைக்க வேண்டும்.

இன்று அதிகாலை இங்குள்ள தாமான் பிரி ஸ்கூல் பொதுச் சந்தையில் நிர்ணயிக்கப்பட்ட நிர்வாக நடைமுறை(எஸ்.ஓ.பி) இணங்குவது குறித்து அதிரடி சோதனை நடத்திய பின்னர் வீட்டுவசதி, உள்ளாட்சி, நகர்ப்புற & கிராமப்புற மேம்பாட்டு திட்டமிடல் ஆட்சிக்குழு உறுப்பினர், ஜெக்டிப் சிங் டியோ இவ்வாறு தெரிவித்தார்.

வணிக நேரத்தை சீரமைப்புச் செய்வதன்  மூலம், பொது மக்கள் வீட்டை விட்டு வெளியேறும் ஒரே நேரத்தில் உணவு மற்றும் அத்தியாவசிய பொருட்களை ஒரே இடத்தில் எளிதாக பெற்றுக்கொள்ள முடியும், என்றார்.

“பொதுச் சந்தையில் வியாபாரம் செய்யும் உணவு விற்பனையாளர்களுக்கு காலை 8.00 மணி முதல் செயல்பட அனுமதித்த வேளையில் காய்கறி மற்றும் உணவுப்பொருட்கள்  விற்பனை செய்யும் வியாபாரிகளுக்கு காலை 6.00 மணி முதல் வியாபாரம் செய்ய அனுமதிக்கப்படுகின்றனர்.

“எனவே, ஒரே பொதுச் சந்தையில் வியாபாரம் செய்யும்  அனைத்து வகையான வணிகங்களுக்கும் இயக்க நேரம் ஒருங்கிணைக்கப்பட வேண்டும்,” என டத்தோ கெராமாட் சட்டமன்ற உறுப்பினருமான ஜெக்டிப் கேட்டுக்கொண்டார்.

இந்த செய்தியாளர் சந்திப்பு கூட்டத்தில் சட்டமன்ற உறுப்பினர்களான டேனியல் கூய் சீ சென், ஓங் ஆ தியோங், ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர், எம்.பி.பி.பி செயலாளர் டத்தோ அட்னான் முகமட் ரசாலி மற்றும் முக்கிய பிரதிநிதிகள் கலந்து கொண்டனர்.

மேலும், மத்திய அரசு இதற்கு முன்பு மாநில அரசு வழங்கிய நிதியுதவித் திட்டங்கள்  போல  பினாங்கு மாநில மக்கள் மற்றும் அங்காடி வியாபாரிகள் உட்பட அனைவருக்கும் நிதி ஒதுக்கீடு வழங்க முன் வர வேண்டும், என ஜெக்டிப் மத்திய அரசிடம் வேண்டுகோள் விடுத்தார்.

“மாநில அரசு சார்பில் மக்களுக்கு உதவ எங்களால் முடிந்தவரை முயற்சிக்கிறோம். இருப்பினும், மத்திய அரசு பினாங்கு மாநில மக்களுக்கும் மலேசிய குடிமக்கள் என்ற அடிப்படையில்   தேவையானதைச் செய்ய வேண்டும்,” என்று அவர் வலியுறுத்தினார்.


பொதுச் சந்தை பராமரிப்புப் பணிகள் தொடர்ந்து வலுப்படுத்தப்படும் – ஜக்டிப்

ஜார்ச்டவுன் – மாநில இரண்டாம் துணை முதலமைச்சர் ஜக்டிப் சிங் டியோ, முன்னதாக ஊராட்சி ஆட்சிக்குழு உறுப்பினராகப் பணியாற்றும் போது பினாங்கு மாநகர் கழகம் (எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரண்டு மாநில ஊராட்சி மன்றங்கள் ஆற்றிய சேவைக்கு நன்றித் தெரிவித்தார்.

அண்மையில் குவாந்தான் சாலை, பொதுச் சந்தைக்கு வருகையளித்த போது ஜக்டிப் அவர்களுக்கு நன்றித் தெரிவித்தார்.

“நான் அவர்களுடன் (எம்.பி.பி.பி மற்றும் எம்.பி.எஸ்.பி) ஆட்சிக்குழு உறுப்பினராகப் பணியாற்றும் போது, ஐந்தாண்டுகளாக உள்ளூர் அரசாங்கத்தின் கீழ் அவர்கள் உண்மையிலேயே கடினமாக உழைத்தனர், என்றார்.

“மாநிலத்தின் இரு ஊராட்சி மன்ற அனைத்து ஊழியர்களுக்கும் எனது நன்றியைப் பதிவு செய்ய விரும்புகிறேன்.

“நகராட்சி அஸ்தஸ்த்தைக் கொண்ட எம்.பி.எஸ்.பி-ஐ மாநகர் கழக தரத்தைப் பெற பங்களிப்பு வழங்கியதில் மகிழ்ச்சி அடைகிறேன்.

“மாநகர் அந்தஸ்து கொண்ட இரண்டு மாநகர் கழகத்தை உள்ளடக்கிய ஒரே மாநிலம் பினாங்கு தான்,” என்று ஜக்டிப் கூறினார்.

டத்தோ கெராமாட் சட்டமன்ற உறுப்பினருமான ஜக்டிப், பொதுச் சந்தைகள் சிறப்பாகப் பராமரிக்கப்படுவதை உறுதி செய்ய உள்ளூர் மாநகர் கழகங்கள் தங்கள் முயற்சிகளைத் தொடரும் என்று நம்பிக்கை தெரிவித்தார்.

“பொதுச் சந்தைகள் சிறந்த முறையில் பராமரிக்கப்படுவது அவசியம்.

“தீவுப் பகுதியில், பினாங்கு மாநகர் கழகத்தின் கீழ் ரிம82 மில்லியன் செலவில் மொத்தம் 24 பராமரிப்புத் திட்டங்களைச் செயல்படுத்தியுள்ளது.

“கடந்த ஜூன் மாதம் நிறைவுச் செய்யப்பட்ட குவாந்தன் சாலை, பொதுச் சந்தையின் குழாய் அமைப்பு பராமரிப்புப் பணிகளுக்காக, எம்.பி.பி.பி ரிம170,000 செலவிட்டுள்ளது.

“இம்மாநிலத்தின் இரண்டு மாநகர் கழகங்களும் தொடர்ந்து பொதுச் சந்தைகளில் அவற்றின் பராமரிப்புப் பணிகளைத் தொடரும் என்பதை அறிவேன்,” என்று அவர் கூறினார்.

பினாங்கில் மொத்தம் 61 பொதுச் சந்தைகள் இருப்பதாக அறியப்படுகிறது.

இதற்கிடையில் ஜக்டிப், மத்திய அளவில் உள்ள ஒற்றுமை அரசாங்கத்துடன் ஒருங்கிணைந்து, பெரிய அளவிலான திட்டங்களைச் சுமூகமாக செயல்படுத்துவதை உறுதி செய்யும், என்றார்.

மத்திய அரசாங்கத்தின் கீழ் உள்ள சுங்கை பினாங்கு வெள்ளத் நிவாரணத் திட்டத்தை (RTB சுங்கை பினாங்கு) மேற்கோள் காட்டி, இந்த ஒற்றுமை அரசாங்கத்துடன் இப்போது அத்தகைய முயற்சிகளில் சுமூகமான விவாதங்கள் மற்றும் ஒத்துழைப்பை அனுமதிக்கிறது என்று அவர் விளக்கினார்.

ஜாலான் பி.ரம்லீ பகுதியில் வெள்ள நிவாரணத் திட்டத்தை மேம்படுத்துவதில் மாநில அரசு தீவிரமாக ஈடுபட்டு வருவதாக, ஜக்டிப் கூறினார்.

வெள்ள நிவாரணத் திட்டத்தின் கீழ் சாலை மட்டங்களை உயர்த்துதல் மற்றும் வடிக்கால் அமைப்புகளை மேம்படுத்துதல் போன்ற நடவடிக்கைகள் இன்னும் மேற்கொள்ளப்பட்டுள்ளன.


பொதுப்பணி துறை ஊழியர்கள் மாநில அரசின் கொள்கையை அறிந்திருப்பது அவசியம்

மாநில முதல்வர் மற்றும் பொதுப்பணி ஊழியர்கள் உடனான சந்திப்புக் கூட்டத்தில் கலந்து கொண்டவர்கள்

பினாங்கு மாநில பொதுப்பணி ஊழியர்கள் மாநில அரசின் கொள்கையைப் பின்பற்றி செவ்வென கடமையாற்ற வேண்டும் என தி டோப் அரங்கத்தில் நடைபெற்ற பொதுப்பணி ஊழியர்களுடனான சந்திப்புக்கூட்டத்தில் மாநில முதல்வர் குறிப்பிட்டார்
.

சுமார்
4,718
பொதுப்பணி ஊழியர்கள் பினாங்கு மாநிலத்தில் பணிப்புரிகின்றனர்
.
மாநில அரசுடன் பொதுப்பணி ஊழியர்கள் தொடர்ந்து ஒத்துழைத்து கடமையாற்ற வேண்டும் என தமதுரையில் கூறினார்
.
பொதுப்பணி துறையின் தரத்தையும் சேவையும் அதிகரிக்க மாநில அரசு தொடர்ந்து பல ஆக்கப்பூர்வ நடவடிக்கைகள் மேற்கொள்ளும் என நம்பிக்கை தெரிவித்தார்
.

கடமையை முறையாக செயலாற்றுதல்
,
தாமதமாக வேலைக்கு வருதல்
,
சட்டவிரோத செயல்களில் ஈடுப்படுதல் மற்றும் இலஞ்ச ஊழலில் ஈடுப்படும் பொதுப்பணி ஊழியர்கள் இடையே மாநில அரசு கடுமையான நடவடிக்கை எடுக்க ஒருபோதும் தயங்காது என அக்கூட்டத்தில் உரையாற்றிய மாநில செயலாளர் டத்தோ ஶ்ரீ பரிசான் பின் டாரூஸ் குறிப்பிட்டார்
.
எனவே
,
ஒவ்வொரு பொதுப்பணி ஊழியர்களுக்கும் மாநில அரசின் திறமை
,
பொறுப்பு மற்றும் வெளிப்படை கோட்பாட்டின் கீழ் பொதுமக்களுக்கு சேவையாற்ற வேண்டும் என கேட்டுக்கொண்டார்
.

பினாங்கு மாநில செயலாளர் டத்தோ ஶ்ரீ பரிசான் பின் டாருஸ்

மேலும்
,
மலேசியாவில் பினாங்கு மாநில அரசு தொடர்ந்து ஒன்பது ஆண்டுகளுக்கு கணக்கறிக்கையை சமர்ப்பிக்கும் முதல் மாநிலம் என பெருமிதமாகக் குறிப்பிட்டார்
.


பொதுப் போக்குவரத்து சேவை மேம்படுத்தப்படும் – மாநில முதல்வர்.

செபெராங் பிறை வாடகைக் கார் ஓட்டுனர்களுக்கு மேதகு லிம் குவான் எங் மாதிரி காசோலையை வழங்குகிறார்.

பினாங்கு வாழ் 2,365 வாடகைக் கார் ஓட்டுனர்களுக்கு மாநில அரசு ஊக்கத்தொகை வழங்கியது. நோன்புப் பெருநாளை முன்னிட்டு பினாங்கு மாநில மக்கள் கூட்டணி அரசாங்கம் வாடகைக் கார் ஓட்டுனர்களுக்கு தலா ரி.ம 300-ஐ வழங்கியது பாராட்டக்குறியது. இந்த சன்மானம் வழங்குவதற்காக மாநில அரசு ரி.ம 732,900 ஒதுக்கியது என்று மேதகு லிம் குவான் எங் கூறினார். கடந்த 13வது பொதுத் தேர்தலின் போது மாநில அரசு தேர்தல் அறிக்கையில் சுற்றுலா துறையின் சேவை தரத்தை மேம்படுத்த வாடகைக்கார் ஓட்டுனர்களுக்கு ஒரு வருடத்திற்கு ரி.ம 600 ஊக்கத்தொகை வழங்கப்படும் என அறிவித்திருந்ததைத் தொடர்ந்து கடந்த 2013-ஆம் ஆண்டிலிருந்து இச்சன்மானத்தை வழங்குகிறது.

அதன் தொடக்கமாக, இவ்வாண்டின் முதல் தவணைக்கான சன்மானம் ஜூன் மாதம் ரி.ம 300-ரும் இரண்டாம் தவணை ஆகஸ்டு மாதத்தில் மற்றொரு ரி.ம 300 வழங்கப்பட்டதாகக் கொம்தார் “ஏ” அரங்கத்தில் நடைபெற்ற செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங் . துரித வளர்ச்சியின் காரணமாக பொதுப் போக்குவரத்து மேம்படுத்தி பினாங்கு மாநிலத்தை அனைத்துலக தரத்தில் ஒரு முழுமையான பொது போக்குவரத்துச் சேவையை வழங்கும் உறுதிப்பாட்டை வெளிப்படுத்தினார் முதல்வர். வாடிக்கையாளர்களிடம் பணிவாகவும் முக மலர்ச்சியுடனும் சேவை வழங்குவதை வாடகைக்கார் ஓட்டுனர்கள் கொள்கையாக்கிக் கொள்ள வேண்டும் என மேலும் கேட்டுக்கொண்டார்.

பொதுப் போக்குவரத்து திட்டத்தை இரயில், LRT,MRT என மேம்படுத்த தற்போது மாநில அரசு Project Delivery Patners எனும் நிறுவனத்தை அமைத்துள்ளது. 2030-ஆம் ஆண்டில் சிறந்த பொது போக்குவரத்து சேவையை பினாங்கு கொண்டிருக்கும் என நம்பிக்கை தெரிவித்தார். இதனிடையே, ரிம 6.3 பில்லியன் செலவில் மூன்று நெடுஞ்சாலைகளும் பெர்சியாரான் கெர்னி மற்றும் லிம் சோங் யூ பிரதான சாலையை இணைக்கும் கடல் வழி பாதை நிர்மாணிக்கப்படவுள்ளது பாராட்டக்குரியதாகும். இந்நிகழ்வில் ஆட்சிக்குழு உறுப்பினர்கள், சட்டமன்ற உறுப்பினர்கள் மற்றும் பல முக்கிய பிரமுகர்கள் கலந்து சிறப்பித்தனர்.} else {


பொது இடங்களில் புகைப்பிடிப்பதை தவிர்க்க விழிப்புணர்வு அவசியம்

பத்து உபான்
–
அண்மையில் மத்திய அரசு பொது இடங்களில்

 குறிப்பாக உணவகங்களில் புகைப்பிடிப்பதற்குத் தடை விதிக்கப்பட்டதை முன்னிட்டு பத்து உபான் சட்டமன்ற உறுப்பினர் திரு
.
குமரேசன் அவ்வட்டாரத்தில் இருக்கும் உணவகங்களுக்கு நேரடியாக சென்று பார்வையிட்டார்
.

‘
பொது இடங்களில் புகைப்பிடிப்பதற்கு எதிராக பொதுமக்களிடையே விழிப்புணர்வு மிக அவசியம்
‘,
என சுங்கை டுவா பெலிதா உணவகத்திற்கு வருகையளித்த போது செய்தியாளர்களிடம் விவரித்தார்
.
உணவகம்
,
சிறுகடைகள்
,
வீதி கடைகளில் அமர்ந்து புகைப்பிடிக்கும் போது சிறியவர் முதல் பெரியவர் வரை சிரமத்தை எதிர்நோக்குகின்றனர்
.
தற்போது அறிமுகப்படுத்தப்பட்டுள்ள இத்திட்டத்தை அனைத்து உணவக உரிமையாளர்களும் கடைப்பிடிக்க வேண்டும் என கேட்டுக் கொண்டார்
.
இந்த விதிமுறைகளை பின்பற்றாத வாடிக்கையாளர்களை உடனடியாக எச்சரிக்க வேண்டும் என பரிந்துரை விடுத்தார்
.

புகைப்பிடிப்பவர்களுக்கு தனி இடம் ஒதுக்கப்பட வேண்டும் என்ற செய்தியாளர் எழுப்பிய கேள்விக்கு மத்திய அரசு பாராளுமன்ற கூட்டத்தில் இதைப்பற்றி முடிவு எடுக்கும் என்றார்
.
ஆனால்
,
பினாங்கு மாநிலத்தில் ஜார்ச்டவுன் உலக பாரம்பரிய தளத்தில் புகைப்பிடிக்க தடை விதித்துள்ள வேளையில் தனி இடம் ஒதுக்கப்பட்டுள்ளதையும் குறிப்பிட்டார்
.

பத்து உபான் சட்டமன்ற அதிகாரிகள் அவ்வப்போது அனைத்து உணவகங்களுக்கும் அதிரடி சோதனை மேற்கொள்வர் என பத்து உபான் சட்டமன்ற உறுப்பினர் நம்பிக்கை தெரிவித்தார்
.
அதே தினத்தில்
,
சுபைடா உணவகம்
,
சுங்கை நிபா உணவகம் ஆகியவற்றிற்கு சட்டமன்ற உறுப்பினர் குமரேசன் வருகையளித்து
“Dilarang Merokok”
சுவரொட்டியை எடுத்து வழங்கினார்
.
உணவகங்களில் புகைப்பிடித்தால் அந்நபருக்கு அபராதம் விதிக்கப்படும் என்பது வரவேற்கக்கூடியதாகும்
.


பொது சந்தைகளில் டிசம்பர் மாதத்திற்குள் 20,000 பணமில்லா பரிவர்த்தனைகளுக்கு இலக்கு – முதல்வர்

பந்தாய் ஜெரெஜா – இவ்வாண்டு டிசம்பர் மாதத்திற்குள் மின் கட்டண முறையைப் பயன்படுத்தி பொதுச் சந்தையில் குறைந்தது 20,000 பணமில்லா பரிவர்த்தனைகளை அமல்படுத்த மாநில அரசு இலக்கு கொண்டுள்ளது.

தாமான் துன் சர்டுன் பொதுச் சந்தையில் இத்திட்டத்தின் வெற்றியைத் தொடர்ந்து, பினாங்கு முழுவதும் உள்ள அனைத்து பொதுச் சந்தைகளிலும் மின்- பரிவர்த்தனை அமல்படுத்த மாநில அரசு 17 வங்கி நிறுவனங்களையும், வங்கி சாராத மின்னணு பணம் வழங்குநர்களையும் இணைத்துள்ளன.

அவை ‘Maybank, CIMB Bank, Public Bank, Hong Leong Bank, Ambank, Touch n Go Digital, Grab, Boost, Shopee, Razer, WavPay, MCash, KiplePay, GoBiz, iPay88, GHL, Fave மற்றும் Paynet’ ஆகும்.

“56 பொதுச் சந்தைகளிலும் 90 விழுக்காடு பணமில்லா பரிவர்த்தனையை பயன்பாட்டில் செயல்படுத்த மாநில அரசு இலக்காகக் கொண்டுள்ளது; இதில் மொத்தம் 5,000 வர்த்தகர்களில் 70 விழுக்காட்டினர் பேர் இந்த மின்-கட்டண முறையைப் பயன்படுத்துவர்.

“பினாங்கு மக்களிடையே குறிப்பாக வியாபாரிகள் தொழில்நுட்ப பயன்பாடு மற்றும் பணமில்லா பரிவர்த்தனை மூலம் பொருளாதார நடவடிக்கைகளை விரிவுபடுத்துவதன் மூலம்

டிஜிட்டல் பிளவுகளை குறைக்க

இத்திட்டம் உதவுகிறது.

“இதனிடையே, பணமில்லா பரிவர்த்தனைகளை ஊக்குவிப்பதற்காக, வணிக நிறுவனங்கள் மற்றும் வங்கி சாரா மின்னணு பணம் வழங்குநர்கள் வணிக நிறுவனங்களுக்கு தள்ளுபடி விகிதம் (எம்.டி.ஆர்) கட்டணங்களை குறைத்தல், மின் கட்டண வர்த்தகர்களுக்கு வெகுமதி, பதிவு கட்டணத்தில் இருந்து விலக்கு, வருடாந்திர வாடகை, பராமரிப்பு கட்டணம் மற்றும் பல சலுகைகளை வணிகர்களுக்கு வழங்க முன்வந்துள்ளனர்.

” மலேசிய தேசிய வங்கி (பி.என்.எம்), டபிள்யூ.சி.ஐ.டி 2020 தனியார் நிறுவனம் மற்றும் மலேசிய தகவல் தொடர்பு மற்றும் ஆணையம் (எம்.சி.எம்.சி) ஆகிய நிறுவனங்கள் பினாங்கு முழுவதும் உள்ள பொதுச் சந்தையில் பணமில்லா பரிவர்த்தனை திட்டத்தை வெற்றிகரமாக மாற்றுவதில் அனைவரின் ஒத்துழைப்பை பாராட்டுகிறேன், “என்று பாயான் பாரு பொதுச் சந்தையில் பணமில்லா பரிவர்த்தனை திட்ட துவக்க விழாவில் மாநில முதல்வர் சாவ் கொன் யாவ் இவ்வாறு கூறினார்.

அதே வேளையில், 17 தொடர்புடைய நிதிச் சேவை முகவர் நிலையங்கள் மற்றும் 14 பொதுச் சந்தை வணிகர் சங்கங்களும் அங்கீகார சான்றிதழ்களைப் பெற்றன.

பொது சந்தையில் பணமில்லா பரிவர்த்தனை முயற்சியை வெற்றிகரமாக செயல்படுத்துவதை உறுதிச் செய்வதில், 250 ஊக்குவிப்பாளர்களையும் 32 டிஜிட்டல் பயிற்சியாளர்களையும் நியமிக்க மாநில அரசு கிட்டத்தட்ட ரிம1 மில்லியனை ஒதுக்கியுள்ளதாக சாவ் கொன் யாவ் தெரிவித்தார். நியமிக்கப்பட்ட விளம்பரதாரர் மற்றும் டிஜிட்டல் பயிற்சியாளர் வர்த்தகர்கள், வாடிக்கையாளர்கள் மற்றும் பொதுமக்கள் மின்-கட்டண பயன்பாட்டு நடைமுறையை நன்கு புரிந்துகொள்ளவும் அவற்றை டிஜிட்டல் உலகிற்கு வெளிப்படுத்தவும் உதவுவர் என்றும் அவர் மேலும் கூறினார்.

இந்த விளம்பரதாரர்களுக்கு ஆறு மாத காலத்திற்கு ஒரு மாதத்திற்கு ரிம500 ஊக்கத்தொகை வழங்கப்படும். அதே நேரத்தில், கோவிட்-19 தாக்கத்திலிருந்து வேலை இழந்த பாதிக்கப்பட்டவர்களுக்கு தற்காலிக வேலையாக இது அமையும்.

இதற்கிடையில், நியமிக்கப்படும் 32 டிஜிட்டல் பயிற்சியாளர்கள் மாதாந்திர வருமானமாக ரிம1,000 (ஒரு வருட காலம்) பெறுவர், மேலும் பணமில்லா பரிவர்த்தனையை ட பொதுமக்களுக்கு புரிய வைக்கவும் பயன்பாட்டை ஊக்குவிக்கவும் அவர்கள் செயல்படுவர்.

இதனிடையே, ஆட்சிக்குழு உறுப்பினர் ஜெக்டிப் சிங் டியோ தனது உரையில், கடந்த ஏப்ரல் மாதத்தில் பணமில்லா பரிவர்த்தனை திட்டம் தொடங்கியதிலிருந்து, பொதுச் சந்தையில் மின்-பரிவர்த்தனை பயன்பாடு மிகவும் ஊக்கமளிப்பதாக தெரிவித்தார்.

கடந்த ஜூன் மாதம் முதல் 13 பொதுச் சந்தைகளில் மொத்தம் 2,341 வர்த்தகர்களில் (42%) மின் பரிவர்த்தனை மேற்கொள்கின்றனர். இதில் மூன்று பொதுச் சந்தைகள் ஆயிர் ஈத்தாம் பொதுச் சந்தை ( 68.1%), பண்டார் தாசெக் முத்தியாரா பொதுச் சந்தை (64.9%) மற்றும் பாயான் பாரு பொதுச் சந்தை (63.2%) பணமில்லா பரிவர்த்தனையை அமல்படுத்துகின்றனர் என ஜெக்டிப் விவரித்தார்.


பொது சேவை துறையில் இந்தியர்களின் எண்ணிக்கை அதிகரிக்க வேண்டும் – பேராசிரியர்

பொங்கல் விழாவில் கலந்து கொண்ட செபராங் பிறை நகராண்மைக் கழக ஊழியர்கள் மற்றும் உறுப்பினர்களுடன் இரண்டாம் துணை முதல்வர் பேராசிரியர் ப.இராமசாமி.

இந்நாட்டு பொது சேவை துறையில் குறிப்பாக மாநில உள்ளூராட்சி மன்றங்களில் அதிகமான இந்தியர்கள் இடம்பெற வேண்டும் எனவும் இந்தியர்கள் சமூக மேம்பாட்டில் முன்னேற வேண்டும் எனவும் இரண்டாம் துணை முதல்வர் பேராசிரியர் ப
.
இராமசாமி தெரிவித்தார்
.
மாநில பொருளாதார திட்டமிடல்
,
கல்வி
,
மனித வளம்
,
அறிவியல்
,
தொழில்நுட்பம்
&
கண்டுபிடிப்பு ஆட்சிக்குழு உறுப்பினருமான பேராசிரியர் ப
.
இராமசாமி பொங்கல் விழாவை டத்தோ ஹஜி அகமது படாவி அரங்கத்தில் அதிகாரப்பூர்வமாகத் தொடக்கி வைத்து இவ்வாறு கூறினார்
.

”
கடந்த
2008-
ஆம் ஆண்டு முதல் செபராங் பிறை நகராண்மைக் கழகத்தில் இந்திய ஊழியர்களின் எண்ணிக்கை அதிகரித்துள்ளதாகவும் தொடர்ந்து மற்ற ஊராட்சி மன்றங்களிலும் இந்நிலை ஏற்பட வேண்டும்
”
எனக் குறிப்பிட்டார்
.

செபராங் பிறை நகராண்மைக் கழகத்தில் அதிகமான இந்தியர்கள் இடம்பெறுவதை உறுதிச்செய்வதற்கு ஒரு சிறப்பு குழு அமைக்கப்படும் என பொங்கல் விழாவில் வரவேற்புரையாற்றும் போது தெரிவித்தார்
.
பொங்கல் விழாவில் பொங்கல் வைத்தல்
,
கோலம் வரைதல் மற்றும் பரிசுக்குலுக்கல் உட்பட பல நிகழ்வுகள் நடைபெற்றன
.

கோலம் போட்டி நடைப்பெற்றது

பொங்கல் விழாவில் நகராண்மைக் கழக உறுப்பினர்களான திரு சத்திஸ் முனியாண்டி மற்றும் திரு டேவிட் மார்ஷல் கலந்து கொண்டனர்
.


பொது மக்களிடையே சுகாதாரம் மற்றும் சமூகநலத் திட்டங்கள் குறித்த விழிப்புணர்வு மேலோங்க வேண்டும் – குமரேசன்

பத்து உபான் – மாநில அரசு மற்றும் கூட்டரசு அரசாங்கத்தின் சமூகநலத் திட்டங்கள், சுகாதார பரிசோதனை, இரத்த தான முகாம், மாநில அரசின் முகவர்கள்  பட்டறை என அனைத்தும் நிகழ்வுகளும் ஒரு குடையின் கீழ் ‘ பத்து உபான் மக்கள் விழா’ என்ற நிகழ்வு பத்து உபான், தாமான் டேசா ரியாங் அடுக்குமாடி குடியிருப்பில் நடைபெற்றது.

இவ்விழா பொது மக்களுக்கு சுகாதாரம் மற்றும் சமூகநலத் திட்டங்கள் குறித்த விழிப்புணர்வு மேலோங்க வேண்டும் என்ற உயரிய நோக்கத்தில் நடத்தப்பட்டதாக  பத்து உபான் மக்கள் விழாவை அதிகாரப்பூர்வமாகத் திறந்த வைத்த பத்து உபான் சட்டமன்ற உறுப்பினர் ஆ.குமரேசன் இவ்வாறு கூறினார்.

ஒரு குடையின் கீழ் நடத்தப்படும் இந்நிகழ்வில் பொது மக்கள் குறிப்பாக பத்து உபான் வட்டார மக்கள் கலந்து கொண்டு நன்மைப் பெறுவர் என நம்புவதாகக் கூறினார்.

முதல் முறையாக நடத்தப்படும் இவ்விழாவில் சிறுத்தொழில் வியாபாரிகளுக்கு ஊக்கம் வழங்கும் வகையில் சிறு கடைகள் அமைத்து வியாபாரம் செய்ய வாய்ப்பு வழங்கப்பட்டது என குமரேசன் தெரிவித்தார். மேலும், இவ்விழாவில் பினாங்கு மாநகர் கழகம், பெர்கேசோ கழகம், சமூகநலத் துறை என பல அரசு முகவர்கள் விளக்கவுரை வழங்கினர்.அதுமட்டுமின்றி பொது மக்கள் மாநில அளவிலான சமூகநலத் திட்டங்களில் பதிவு; பி.டி.சி நம்பிக்கை கடனுதவிப் பதிவு  மற்றும் வாக்காளர் பதிவும் இடம்பெற்றன.

பத்து உபான் சட்டமன்ற சேவை மையம் மக்களின் கோரிக்கைகளை நிறைவேற்ற என்றும் தயார்நிலையில் இருப்பதாக அதன் சட்டமன்ற உறுப்பினர் கூறினார். அண்மையில் இவ்வட்டாரத்தைச் சேர்ந்த மூன்று குடும்பங்களுக்கு மருத்துவ செலவினத்திற்கு நிதியுதவி வழங்கியதாக கூறினார்.  மேலும் கடந்த ஓர் ஆண்டாக பத்து உபான் மக்களின் நன்மைக்காக மேற்கொண்ட சமூகநலத் திட்டங்கள் ஆண்டறிக்கையாக அச்சிடப்பட்ட புத்தகத்தையும் மக்களிடம் காண்பித்தார்.

இந்நிகழ்வில் பத்து உபான் செயல்முறை கழகத் தலைவர்  மற்றும் தாமான் டேசா ரியாங் குடியிருப்பாளர் சங்கத் தலைவர் மற்றும் அரசு முகவர் பிரதிநிதிகள் கலந்து கொண்டனர். பத்து உபான் சேவை மையத்தில் உணவு வங்கி திட்டம் ஒவ்வொரு புதன்கிழமை இடம்பெறும் . எனவே, பி40 குழுவைச் சேர்ந்த பொது மக்கள் உணவுப் பொருட்கள் பெற்றுக்கொள்ள அழைக்கப்படுகின்றனர்.


பொது மக்களின் பாதுகாப்பிற்கும் சுகாதாரத்திற்கும் முன்னுரிமை அளித்து உணவகங்கள் செயல்பட 14 எஸ்.ஒ.பி விதிகள் அறிமுகம் – ஜெக்டிப்

ஜார்ச்டவுன் –வருகின்ற மே மாதம் 15-ஆம் நாள் அன்று உணவக செயல்பாடு தொடங்கவிருக்கும் உணவக உரிமையாளர்கள் மாநில அரசு விதித்துள்ள 14 நிர்ணயிக்கப்பட்ட நிர்வாக நடைமுறை (எஸ்.ஒ.பி) விதிகளைக் கட்டாயம் பின்பற்ற வேண்டும்.

உள்ளூராட்சி, வீடமைப்பு மற்றும் நகர்புற & கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில் இந்த எஸ்.ஒ.பி விதிமுறைகள் பொது மக்களின் பாதுகாப்பு மற்றும் சுகாதார கூறுகளை முன்னிலைப்படுத்தி அமல்படுத்துவதாகக் கூறினார்.

மாநில அரசு  நிர்ணயித்துள்ள எஸ்.ஒ.பி-க்கான 14 விதிகள் பின்வருமாறு:-

* உணவகத்தில் பணிப்புரியும்  அனைத்து வெளிநாட்டுத் தொழிலாளர்களும்  கோவிட்-19 பரிசோதனை மேற்கொள்ள வேண்டும்.

* உணவு  வளாகத்திற்குள் நுழையும் வாடிக்கையாளர்களின் பெயர்கள் மற்றும் தொலைபேசி எண்களைப் பதிவுசெய்ய வேண்டும்.

 (தொடர்புத் தடமறிதல்)

* உணவக ஊழியர்கள் முகக் கவசங்கள் அணிவது கட்டாயம்; வாடிக்கையாளர்கள் அணிய ஊக்குவிக்க வேண்டும்.

* பயன்படுத்தப்பட்ட அனைத்து உணவு உபகரணங்களும் சுத்திகரிப்புச் செய்ய வேண்டும்.

* உணவு பொருட்களான உதாரணத்திற்கு ‘சொஸ்’ உணவக பணியாளர்களால் பரிமாற வேண்டும்.

* உணவு உபகரணங்கள் பகிர்ந்து கொள்ள அனுமதிக் கிடையாது.

* உணவக இடவசதியின் 50 விழுக்காடுக்கு மேல் வாடிக்கையாளர்கள் நுழைய கட்டுபாடு மற்றும் நேரக் கட்டுபாடு பின்பற்ற வேண்டும்.

* ஒவ்வொரு மேசைக்கும் இரண்டு மீட்டர் இடைவெளி இருக்க வேண்டும்.

* ஒருவருக்கொருவர் 1 மீட்டர் சமூக இடைவெளி பின்பற்ற வேண்டும்.

* ‘புஃபே’ உணவு முறைஅனுமதிக் கிடையாது.

* கைத்தூய்மி பயன்படுத்த வேண்டும்.

* பயன்படுத்தப்பட்ட தளவாடப் பொருட்களான மேசை, நாற்காலிகளில் கிருமி நாசினி தெளித்து சுத்தம் செய்ய வேண்டும்.

* கட்டணம் செலுத்துவதற்கான சாவடியிலிருந்து ஒரு மீட்டர் இடைவெளிக்கான  கோடுப் போட வேண்டும்.

* ரொக்கமற்ற பரிவர்த்தனை ஊக்குவிக்க வேண்டும்.

“ஓர் உணவகத்தை ஒரே நேரத்தில்  20 வாடிக்கையாளர்கள் பயன்படுத்த முடியும் என்றால் தற்போது 10 வாடிக்கையாளர்கள் மட்டுமே நுழைய அனுமதி என எஸ்.ஒ.பி விதிகளை ஜெக்டிப் விவரித்தார்.

எம்.பி.பி.பி தலைவர் டத்தோ இயூ துங் சியாங் அவர்களும் செய்தியாளர் சந்திப்பில் கலந்து கொண்டார்.

“ஆகவே, மே மாதம் 15-ஆம் நாள் தொடங்கி செயல்படும் அனைத்து உணவகங்களும் வரையறுக்கப்பட்ட 14 எஸ்.ஒ.பி விதிகளையும் கட்டாயம் பின்பற்ற வேண்டும்,” என டத்தோ கெராமாட் சட்டமன்ற உறுப்பினருமான ஜெக்டிப் சுட்டிக்காட்டினார். இந்த எஸ்.ஒ.பி விதிகள் மீறும் கடைகள் மீது கடுமையான நடவடிக்கை மேற்கோள்ளப்படும்.

பினாங்கு மாநில தீவுப் பகுதியின் 13 பேரங்காடிகள் மற்றும் பெருநிலத்தில் உள்ள 21 பேரங்காடிகளிலும் உள்ள  உணவகங்களில் உணவு உண்ண அனுமதி வழங்கப்படுகின்றன. மேலும் தங்கும் விடுதி உணவகங்களும்,  கூட்டு உணவு தயாரிப்பு நிறுவன (பிரன்சாய்ஸ்) உணவகங்களும் அவ்விடத்திலே உணவு உண்ண  அனுமதி வழங்கப்பட்டுள்ளன.

சிறு மற்றும் பெரிய  உணவகங்கள் செயல்பாடு கட்ட கட்டமாக நடைமுறைக்கு கொண்டு வரப்படும் என செய்தியாளர் சந்திப்பில் மேலும் விளக்கமளித்தார். பினாங்கு வாழ் மக்கள் நடமாட்டக் கட்டுப்பாட்டு ஆணையை 99 விழுக்காடு பின்பற்றிய வேளையில் இந்த 14 எஸ்.ஒ.பி விதிகளையும் பின்பற்றுவர் என. இதன் மூலம் பிற உணவகங்களும் கட்டம் கட்டமாக செயல்பட வழிவகுக்கும் என நம்பிக்கைத் தெரிவித்தார்.


பொது மக்களின் பாதுகாப்புக்கு முன்னுரிமை

பிளவுகள் ஏற்பட்டுள்ள கட்டிடப்பகுதியைப் பார்வையிட்டனர் சட்டமன்ற உறுப்பினர் சே கா பெங் ஆட்சிக்குழு உறுப்பினர் திரு ஜெக்டிப் மற்றும் நாடாளுமன்ற உறுப்பினர் சாய்ரில் கீர் ஜொஹரி (நடுவில்)

1969-ஆம் ஆண்டு கட்டப்பட்ட ரிப்பல் ரேஞ் (Rifle Range ) பொது வீடமைப்புக் கட்டிடத்தில் பிளவுகள் ஏற்பட்ட நிலையில் மறுசீரமைப்புப் பணிகள் தொடங்கப்படும் எனக் கூறினார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ .

இந்த வீடமைப்புப் பகுதியின் பிளாக் E மற்றும் J-வில் பிப்ரவரி மாதம் தொடங்கி மறுசீரமைப்புப்பணிகள் தொடங்கப்படும். மாநில அரசு இந்த மேம்பாட்டுத் திட்டத்திற்கு ரிம954,000 நிதி ஒதுக்கீடு வழங்கியுள்ளது. மேலும் மறுசீரமைப்புப் பணிகள் மேற்கொள்ள மாநில அரசு மேம்பாட்டு நிறுவனம் நியத்துள்ளதாகவும் கூடிய விரைவில் பணிகள் தொடங்கப்படும் என செய்தியாளர் சந்திப்பில் தெரிவித்தார் திரு ஜெக்டிப். பொது மக்களின் பாதுகாப்பு குறித்து மறுசீரமைப்புப் பணிகள் விரைவாக மேற்கொள்ளப்படும்.

பொது வீடமைப்புக் கட்டிடத்தைப் பார்வையிட கெபுன் பூங்கா சட்டமன்ற உறுப்பினர் சே கா பெங் மற்றும் புக்கிட் பெண்டேரா நாடாளுமன்ற உறுப்பினர் சாய்ரில் கீர் ஜொஹரி வருகை புரிந்தனர்.


பொது மக்கள் கோவிட்-19 பரவலை தடுக்க  எஸ்.ஓ.பி-ஐ தொடர்ந்து கடைப்பிடிக்க  வேண்டும் – ஜெக்டிப்

புலாவ் தீக்குஸ்- கோவிட்-19 தடுப்பூசி தற்போது நம் நாட்டில் தீவிரமாக செயல்படுத்தப்பட்டாலும், இம்மாநில பொது மக்கள்  ஒழுக்கத்தைக் கடைப்பிடித்து நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) பின்பற்றவும் அறிவுறுத்தப்படுகிறார்கள்.

வீடமைப்பு, உள்ளூராட்சி மற்றும் கிராமம் & நகர்ப்புற மேம்பாட்டு திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், கோவிட் -19 தடுப்பூசி இந்த ஆண்டு பிப்ரவரி, 21 முதல் கட்டம் கட்டமாக பெறப்படுகின்றன. இதனால் எஸ்.ஓ.பி மற்றும் பொது சுகாதார நடவடிக்கைகளைப் புறக்கணிக்கலாம் என்று அர்த்தம் கொள்ளக்கூடாது.

“பினாங்கு மாநகர் கழகம் (எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரு ஊராட்சி மன்றங்களையும் பொது இடங்களில் எஸ்.ஓ.பி-ஐ மீறுவோர் மீது கடுமையான நடவடிக்கை எடுக்குமாறு அறிவுறுத்தியுள்ளேன்.

“தற்போது தினசரி கோவிட்-19 வழக்கு பதிவுகள் சரிவுக்கண்டாலும், அதேவேளையில் தடுப்பூசி செலுத்த ஆரம்பித்த போதிலும்

கோவிட்-19 தொற்று நோய்  பரவலைத் தடுப்பதற்கான கண்காணிப்பு மற்றும் அமலாக்கப் பணிகள் தொடர்ந்து மேற்கொள்ளப்படும்,” என்று புலாவ் தீக்குஸ் பொதுச் சந்தையில் எஸ்.ஓ.பி அமலாக்கம் குறித்த திடீர் சோதனை மற்றும் முகக் கவசம் விநியோகத்திற்கு பின் நடைபெற்ற செய்தியாளர் சந்திப்பில் இவ்வாறு கூறினார்.

இக்கூட்டத்தில் எம்.பி.பி.பி  செயலாளர், டத்தோ  அட்னான் மொஹட். ரசாலி; புலாவ் தீக்குஸ் சட்டமன்ற உறுப்பினர், கிறிஸ் லீ சுன் கிட்; எம்.பி.பி.பி மற்றும் தொடர்புடைய துறைகளின் பிரதிநிதிகள் கலந்து கொண்டனர்.

இதற்கிடையில், பொது மக்கள் ‘மைசெஜ்தெரா’ செயலியின் மூலம் தேசிய கோவிட் -19 நோய் தடுப்பு திட்டத்தின் கீழ் தடுப்பூசி பெறுவதற்கு விண்ணப்பிக்குமாறு கேட்டுக்கொண்டார்.

“மார்ச்,10-ஆம் நாள்  தரவு அடிப்படையில், பினாங்கில் இதுவரை  226,690 நபர்கள் மட்டுமே தடுப்பூசி பெறுவதற்குப் பதிவு செய்துள்ளனர் என்பதை காட்டுகிறது.

“பினாங்கில் 1.78 மில்லியன் மக்கள் தொகையுடன் ஒப்பிடும்போது இந்த எண்ணிக்கை மிக குறைவாகவே காணப்படுகிறது.

“கோவிட்-19 தொற்று நோய்க்கு எதிரான போர் களத்தில் இன்னும் வெற்றி பெறாத நிலையில் பொது மக்கள் உடனடியாக தடுப்பூசி பெற விண்ணப்பிக்குமாறு வலியுறுத்தினார்.

எஸ்.ஓ.பி-ஐ பின்பற்ற தவறியதற்காக 30 வியாபார வளாகங்கள் 2021 மார்ச் வரை மூடப்பட்டுள்ளது.

பொது மக்கள் எஸ்.ஓ.பி-ஐ பொது இடங்களில் பின்பற்ற வழிகாட்டியாக விளங்கும் இரு ஊராட்சி மன்ற அதிகாரிகளுக்கு பாராட்டு தெரிவித்தார்.

“பினாங்கின் தீவு மற்றும் பெருநிலத்தில் பொது மக்கள் எஸ்.ஓ.பி-ஐ 99% பின்பற்றுகின்றனர் என்பதனை அறிவிப்பதில் மகிழ்ச்சியடைறேன்.

“வார நாட்களைக் காட்டிலும் வார இறுதியில் பொதுச் சந்தைகளில்  மக்கள் நடமாட்டம் நெரிசலாகக் காணப்படுகிறது.

“எனவே, பொது மக்கள் எஸ்.ஓ.பி-ஐ பின்பற்றுவதை கண்காணிக்க கூடுதல் அமலாக்க அதிகாரிகள் பணியில் ஈடுபடுவர்,என்றார்.


பொது மக்கள் சுகாதாரத்திற்கு முன்னுரிமை வழங்கி தைப்பூச விழாவை கொண்டாட வேண்டும் – மாநில முதல்வர்

கெபுன் பூங்கா-  பினாங்கு அருள்மிகு பாலதண்டாயுதபாணி ஆலயத்தில் 234-ஆம் ஆண்டு தைப்பூசத் திருவிழா மிக விமரிசையாகக் கொண்டாடப்பட்டு வருகிறது.

சட்டிப்பூசம் என்றழைக்கப்படும் முதல்நாள் கொண்டாட்டமான இன்று பினாங்கு மாநில முதல்வர் மேதகு சாவ் கொன் யாவ் மற்றும் அரசியல் தலைவர்கள் அங்கு அமைக்கப்பட்டுள்ள தண்ணீர் பந்தலுக்கு வருகை மேற்கொண்டனர்.

இந்த ஆண்டு மக்களின் தாகம் மற்றும் பசியைப் போக்கும் வண்ணம் 160 தண்ணீர் பந்தல்கள் நிருவப்பட்டுள்ளன. பினாங்கு இந்து அறப்பணி வாரிய வளாகத்தில் இருந்து பினாங்கு மாநில முதல்வர் சாவ் கொன் யாவ், பினாங்கு இரண்டாம் துணை முதல்வர் பேராசிரியர் ப.இராமசாமி, இந்து அறப்பணி வாரிய ஆணையர்கள், மாநில அரசியல் தலைவர்கள், உள்ளூராட்சி மன்ற உறுப்பினர்கள், ஆலய நிர்வாகத்தினருடன் அனைத்து தண்ணீர் பந்தலுக்கும் வருகை மேற்கொண்டு இந்தியர்களுக்கு தைப்பூச வாழ்த்துகளை தெரிவித்துக் கொண்டார். மாநில முதல்வருக்கு மேள வாத்தியங்களுடன் மாலை அணிவித்து மரியாதைச் செய்யப்பட்டது.

“பொது மக்கள் கொரோனா வைரஸ் தாக்கத்திலிருந்து விடுப்பட சுகாதார  அம்சங்களுக்கு முன்னுரிமை வழங்க வேண்டும். தற்போது சுகாதார அமைச்சிடமிருந்து அதிகமான மக்கள் ஒன்று கூடல் விழா அல்லது பண்டிகை குறித்து எவ்வித தடை உத்தரவும் கிடைக்கப்பெற வில்லை. மாநில அரசு சுகாதார அமைச்சின் உத்தரவை உடனடியாக செயல்படுத்தும்,  என  தஞ்சோங் நாடாளுமன்ற உறுப்பினருமான சாவ்

செய்தியாளர் சந்திப்பில்

இவ்வாறு குறிப்பிட்டார்.

மேலும், பினாங்கு மாநில இரண்டாம் துணை முதல்வரும் இந்து அறப்பணி வாரிய தலைவருமான பேராசிரியர் ப.இராமசாமி  கொரோனா வைரஸ் குறித்த பாதுகாப்பு வழங்கும் வகையில் பொது மக்களுக்காக பிரத்தியேகமாக பினாங்கு பொது மருத்துவமனை மற்றும் தனியார் மருத்துவமனை ஒத்துழைப்புடன் மருத்துவ முகாம் அமைக்கப்பட்டுள்ளது என விளக்கமளித்தார்.

மேலும், ஆலய நிர்வாகம் நிர்ணயித்துள்ள விதிமுறைகளைப் பின்பற்றி அமைதியான சூழலில் தைப்பூசத்தை கொண்டாட வேண்டும் என கேட்டுக் கொண்டார்.

இவ்வாண்டு தைப்பூசக் கொண்டாட்டம் கோடிக்கனக்கான உள்ளூர் மற்றும் வெளியூர் சுற்றுப்பயணிகளை கவரும் என அவர் நம்பிக்கை தெரிவித்தார்.

இதனிடையே, பினாங்கு அருள்மிகு ஸ்ரீ பாலதண்டாயுதபாணி ஆலயத்

தலைவர் டத்தோ சுப்பிரமணியம் அனைத்து வகையிலும் உதவிகளும் ஒத்துழைப்பும் நல்கிய பினாங்கு மாநில அரசுக்கு தனது நன்றியை நவிழ்ந்தார்.


பொது மக்கள் நடமாட்டக் கட்டுபாட்டு ஆணையின் விதிமுறைகளை  பின்பற்ற வேண்டும் – ஜெக்டிப்

கட்டட ஆணையரின் (சி.ஒ.பி) கீழ் உள்ள கூட்டமைப்பு நிர்வாகக் குழு (ஜே.எம்.பி) மற்றும் நிர்வாகக் கழகங்கள் (எம்.சி) நீர் மற்றும் மின்சாரம், சுகாதார சேவை, மின் தூக்கி மற்றும் இயந்திர பராமரிப்பு போன்ற அத்தியாவசிய வசதிகள் தற்போதைய நடமாட்டக் கட்டுபாடு ஆணையின் போது முறையாகச் செயல்படுவதை உறுதிப்படுத்த வேண்டும், என கொம்தாரில் நடைபெற்ற செய்தியாளர் சந்திப்பில் வீடமைப்பு, உள்ளூராட்சி, கிராமப்புற & நகர்ப்புற நல்வாழ்வு திட்டமிடல் ஆட்சிக்குழு உறுப்பினர் ஜெக்டிப் தெரிவித்தார்.

உள்ளூராட்சி மற்றும் வீட்டமைப்பு அமைச்சு அண்மையில் நிலையான இயக்க செயல்முறையை அறிவுறுத்தியுள்ளதை ஜெக்டிப் விவரித்தார்

“நிர்வாக அலுவலகம் குடியிருப்பாளர்களுக்கு திறக்கப்படாது. இது கோவிட் -19 தொற்றின் பரவலைக் கட்டுப்படுத்துவதற்கும் பொது மக்களின் நடமாட்டத்தைக் குறைப்பதற்கும் ஆகும். கூட்டமைப்பு நிர்வாக குழு (ஜே.எம்.பி) மற்றும் நிர்வாகக் கழகங்கள் (எம்.சி) ஊழியர்கள் பணியில் ஈடுப்படுவதை குறிப்பிட முறையான கடிதம் வழங்க வேண்டும். மேலும், இந்நிர்வாக குழுக்களின் செயல்படும் நேரம் காலை 8 மணி முதல் மாலை 5 மணி வரை”, என ஆட்சிக்குழு உறுப்பினருமான ஜெக்டிப் நினைவுறுத்தினார்.

மேலும், ஜெக்டிப் கூறுகையில், ஜே.எம்.பி மற்றும் எம்.சி அலுவலகத்தில் இரண்டு பேர் மட்டுமே பணிபுரிய முடியும்; பாதுகாப்பை உறுதிப்படுத்த ஜே.எம்.பி அல்லது எம்.சி ஊழியர்கள் உடல் சீதோஷ்ண நிலை பரிசோதிக்க வேண்டும். கிருமிநாசினி தெளிப்பு நடவடிக்கைகள் மற்றும் சமூக இடைவெளி (குறைந்தது ஒரு மீட்டர்) பின்பற்றுவது உறுதிப்படுத்த வேண்டும் என்றார்.

ஜே.எம்.பி அல்லது எம்.சி அடுக்குமாடி குடியிருப்பின் நிர்வாகத்தினர், தொழிலாளர்கள் மற்றும் மக்களின் பாதுகாப்பை உறுதிச் செய்வதோடு அவ்வப்போது அரசாங்கத்தின் உத்தரவுக்கும் செவிசாய்க்க வேண்டும்.

தொடர்ந்து, நடமாட்டக் கட்டுப்பாட்டு ஆணையின் போது ஜே.எம்.பி. மற்றும் எம்.சி நடத்த திட்டமிடப்பட்ட அனைத்து பொதுக் கூட்டங்களையும் ஒத்திவைத்தல் அல்லது ரத்து செய்ய வேண்டும். பொது வசதிகளான அரங்குகள், உடற்பயிற்சி கூடம், நீச்சல் குளங்கள், ‘சௌனா’, சுராவ் மற்றும் விளையாட்டு மைதானங்கள் போன்ற பகுதிகளை மூடுவதல் ;அடுக்குமாடி குடியிருப்பின் வணிக வளாகங்களை (அத்தியாவசிய சேவைகளை வழங்குவதைத் தவிர) மற்றும் கல்வி மையம் மூடுதல்; புதுப்பித்தல் பணிகள் அல்லது பழுதுப் பார்த்தல் மற்றும் பராமரிப்புப் பணிகளை ஒத்திவைத்தல் ஆகியவை மூலம் நடமாட்டத்தை கட்டுப்படுத்த முடியும் என டத்தோ கெராமாட் சட்டமன்ற உறுப்பினருமான ஜெக்டிப் நம்பிக்கைத் தெரிவித்தார்.


பொது மக்கள் நோயால் பாதிக்கப்பட்டோருக்கு  உதவிக்கரம் வழங்க முன் வர வேண்டும் – ராம்

பாயா தெருபோங் – பிறந்ததில் இருந்து மூளை சார்ந்த நோயால் பாதிக்கப்பட்டு அவதியுற்று வரும் ஆறு வயது சிறுவனான ஹெமென்ரா த/பெ தர்மேந்திரன் என்ற சிறுவனை புக்கிட் குளுகோர் நாடாளுமன்ற உறுப்பினர் ராம்கர்பால் சிங் நேரில் சென்று சந்தித்தார்.

நாடாளுமன்ற உறுப்பினர் இராம்கர்பால் நோயால் பாதிக்கப்பட்ட சிறுவனை பார்வையிட்டார்.

மூளை நோயால் பாதிக்கப்பட்ட இச்சிறுவன் பிறந்ததில் இருந்து நடக்கவோ நிர்க்கவோ முடியாது; முற்சக்கர நாற்காலியில் தான் அவரின் அன்றாட வாழ்நாட்களை கழித்து வருவதாக மூன்று பிள்ளைகளின் தந்தையான தர்மேந்திரன் செய்தியாளர்களிடம் விவரித்தார்.

இச்சிறுவனின் இரண்டு கண்களில் ஒன்று செயல் இழந்த வேளையில் மற்றொரு கண்ணை பாதுகாக்க பெற்றோர்கள் தலைநகரில் அமைந்துள்ள மருத்துவமனையில் சிகிச்சை பெற்று வந்ததாகவும் பணப் பற்றாக்குறை காரணமாக தற்போது பினாங்கு பொது மருத்துவமனையில் சிகிச்சை பெற்று வருவதாக தனியார் நிறுவனத்தில் பணிப்புரியும் சிறுவனின் தந்தை குறிப்பிட்டார். மேலும், பண உதவிக்கோரி சமூக வலைதளங்களில் பதிவேற்றிய காணொலிவின் மூலம் ரிம5,000-க்கும் மேற்பட்ட பண உதவி கிடைக்கப்பெற்றுள்ளது.

புக்கிட் குளுகோர் நாடாளுமன்ற உறுப்பினர் ராம்கர்பால் சிங் அவரின் நிதி ஒதுக்கீட்டில் இருந்து ரிம3,000 உதவித்தொகை எடுத்து வழங்கினார். செய்தியாளர்களிடம் பேசுகையில், இச்சிறுவனின் மருத்துவச் செலவிற்கு தம்மால் இயன்ற உதவிகள் புரியவிருப்பதாக நம்பிக்கை தெரிவித்தார்.

மேலும், பொது மக்கள் இச்சிறுவனின் மருத்துவ செலவிற்கு தங்களால் இயன்ற உதவிகள் வழங்க முன்வர வேண்டும் என கோரிக்கை விடுத்தார். பிறந்த ஆறு மாதத்தில் இறந்து விடுவான் என மருத்துவர்கள் கூறியும் ஆறு வயதாகியும் போராடி கொண்டிருக்கும் இச்சிறுவனும் பிற மானிடரை போன்று வாழ்க்கை வாழ தம்மால் இயன்ற உதவியை புரிவோம். உதவிப்புரிய விரும்பும் நல்லுள்ளங்கள் தர்மேந்திரன் 016-4267680 என்ற தொலைப்பேசி எண்களில் தொடர்புக்கொள்ளலாம் அல்லது 157335101454 மலயன் வங்கிக்கு (May bank) வசந்தி என்ற வங்கி கணக்கிற்கு பண உதவி அனுப்பலாம்.


பொது மக்கள் பழுதுபார்க்கும் மின் தூக்கிகளை கவனத்துடன் பராமரிப்பீர்- ஜெக்டிப்

சுங்கை பினாங்கு – முத்தியாரா ஹைட் அடுக்குமாடி தனியார் குடியிருப்பில் கடந்த நான்கு ஆண்டுகளாக மின் தூக்கி பிரச்சனையால் அவுதியுற்று வந்த மக்களின் பிரச்சனை விரைவில் தீர்வுக்காணும் என உள்ளூர் அரசு, வீட்டுவசதி மற்றும் நகர்ப்புற & கிராமப்புற நல்வாழ்வு திட்டமிடல் ஆட்சிக்குழு உறுப்பினர் ஜெக்டிப் சிங் டியோ குறிப்பிட்டார்.

இந்த குடியிருப்பு பகுதியில் அமைந்திருக்கும் 10 மின் தூக்கிகள் பழுதுபார்க்கும் திட்டத்தை இன்று நடைபெற்ற செய்தியாளர் சந்திப்பில் அறிவித்தார்.

பினாங்கு பராமரிப்பு நிதியம் 80 (TPM80PP) திட்டத்தின் கீழ் இத்திட்டத்தை செயல்படுத்த மாநில அரசு ரிம248000 நிதி ஒதுக்கீடு வழங்கியுள்ள வேளையில் எஞ்சிய 20விழுக்காட்டை (ரிம 62,000) அக்குடியிருப்பு மக்கள் செலுத்துவர்.

இம்மின் தூக்கி பழுதுப்பார்க்கும் திட்டத்தில் ரிம310000 நிதி செலவு ஏற்படும் என கணிக்கப்பட்டுள்ளதாக ஜெக்டிப் செய்தியாளர் சந்திப்பில் விவரித்தார்.

மேலும், குடியிருப்பு நிர்வாக வாரியத்தின் ‘தற்காலிக நிர்வாக முகவர்’ இந்த 20விழுக்காடு நிதியினை செலுத்துவர்.

“இது மெகா மின் தூக்கி பழுதுபார்க்கும் திட்டமாக அமையலாம்.

“அனைத்து குடியிருப்பாளர்களும் பழுதுபார்க்கப்படும் மின் தூக்கி மற்றும் அனைத்து பொது வசதிகளையும் ஒருவருக்கொருவர் ஒத்துழைப்பு நல்கி பராமரிக்க வேண்டும் என எதிர்பார்ப்பதாக,” டத்தோ கெராமாட் சட்டமன்ற உறுப்பினருமான ஜெக்டிப் அக்குடியிருப்பு மக்களிடம் வேண்டுகோள் விடுத்தார்.

சுமார் 1,075 குடும்பங்கள் இந்த மின் தூக்கி பழுது பார்க்கும் திட்டத்தில் பயனடைவர் என எதிர்ப்பார்க்கபடுகிறது.

இந்நிகழ்வில் சுங்கை பினாங்கு சட்டமன்ற உறுப்பினர் லிம் சியூ கிம், ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர், மாநில வீடமைப்பு அலுவலக அதிகாரிகள், முத்தியாரா ஹைட் மக்கள் கழகத் தலைவர் மற்றும் முக்கிய பிரமுகர்கள் கலந்து சிறப்பித்தனர்.

இதனிடையே, 2008 முதல் இவ்வாண்டு செப்டம்பர் வரை பினாங்கு மாநில அரசு மாநில மற்றும் தனியார் வீடமைப்புப் பராமரிப்பு திட்டங்களுக்காக ஏறக்குறைய ரிம256.86 மில்லியன் செலவிட்டுள்ளது என்பது குறிப்பிடத்தக்கது.

கோவிட்-19 தொற்றுநோயால் கடுமையாக பாதிக்கப்பட்டுள்ள மக்களின் பொருளாதார வளர்ச்சியை மேலும் அதிகரிக்க 180,000 யூனிட் மலிவுவிலை மற்றும் வாங்கும் சக்திக்கு உட்பட்ட வீடுகள் வழங்குவதற்கான இலக்கு மேம்படுத்தப்படலாம் என்று ஜெக்டிப் கூறினார்.

‘தற்போது கோவிட்-19 தொற்றுநோய் தாக்கத்தால் பொது மக்களின் வாங்கும் சக்தி குறைந்துள்ளது.

எனவே, குறைந்த மற்றும் நடுத்தர மலிவு விலை வீடுகள் மற்றும் வாங்கும் சக்திக்கு உட்பட்ட வீடுகள் நிர்மாணிப்பதில் சர்ச்சைக்குரிய சூழல் ஏற்படும் நிலையில், அவ்வீடுகளை மேம்பாட்டாளர்கள் ரிம1 மில்லியனுக்கு விற்றால் அதனை யார் வாங்க முன் வருவர்”, என ஜெக்டிப் கேள்வி எழுப்பினார்.

“எனவே, நான் மாநில முதல்வர் சாவ் கொன் யாவிடன் கலந்துரையாடியதில், அவரும் மலிவு விலை மற்றும் வாங்கும் சக்திக்கு உட்பட்ட வீடுகள் திட்டம் செயலாக்கம் குறித்து

ஒப்புதல் தெரிவித்தார்.

பினாங்கு வீட்டுவசதித் துறையை கருத்தில் கொண்டு பொது மக்களுக்கு வீடுகள் நிர்மாணிப்பதில் உத்வேகம் காட்டும் என செய்தியாளர்களின் கேள்விக்கு ஜெக்டிப் இவ்வாறு விளக்கமளித்தார்.


பொது மக்கள் பாதுகாக்கப்படுவர் -இராயர்

பொதுவாகவே வறுமை, முதுமை மற்றும் நோயினால் பாதிக்கப்பட்டவர்கள் தனிமையில் வாழும் நிலைக்கு தள்ளப்படுகின்றனர். எனினும் சுங்கை குளுகோர் பகுதியில் வாழும் பொது மக்களின் பாதுகாப்பு, சுகாதாரம், மீது அதிக கவனம் செலுத்தி உதவிக்கரம் நீட்டுகின்றனர் ஶ்ரீ டெலிமா சட்டமன்ற உறுப்பினர் இராயர் மற்றும் புக்கிட் குளுகோர் நாடாளுமன்ற உறுப்பினர் திரு ராம் கர்பால் சிங் .

அத்தொகுதியில் வாழும் பல ஆதரவற்ற பொது மக்களுக்கு பல அரிய உதவுயை நல்குகின்றனர். உதாரணமாக பாழடைந்த வீட்டில் வசித்த ஊனமுற்ற ரகுமான் இப்ராஹிமின் வீட்டை மறுசீரமைப்புச் செய்து கொடுத்தார் இராயர். ரகுமானை நேதாஜி இராயர் மட்டுமின்றி திரு ராம் கர்பால் மற்றும் கேலாங் பாத்தா நாடாளுமன்ற உறுப்பினர் லிம் கிட் சியாங் கடந்த 21/1/2017-ஆம் நாள் நேரில் சென்று சந்தித்தினர்.

“பொது மக்கள் மாற்றத்தை விரும்பிகின்றனர் அதேவேளையில் மோசடித்தனம் மிகுந்த ஆட்சியை வெறுக்கின்றனர். நாம் இனம், மத பேதமின்றி ஒன்றிணைந்து ஐக்கிய மலேசிய பூர்வீக அமைப்பு சங்கத்துடன் இணைந்து போராட வேண்டும்” என லிம் கிட் சியாங் மக்களுக்கு வலியுறுத்தினார். முன்னாள் பிரதமர் துன் டாக்டர் மகாதீர் முகமது தலைமையில் அமைக்கப்பட்ட சங்கத்தைக் குறிப்பிட்டார்.

இராயர், லிம் மற்றும் ராம் கர்பால் மோட்டார் வண்டியைப் பயன்படுத்தி மக்களைச் சந்திக்க நேரில் சென்றனர். சட்டமன்ற உறுப்பினர் நேதாஜி இராயர் தனது தொகுதியில் அடிக்கடி பொது மக்களைச் சந்திப்பதோடு அவர்களின் தேவைகளுக்கு உடனடி உதவிக்கரம் நீட்டுவதால் பொது மக்களிடையே அதிக பிரபலமாகவும் திகழ்கின்றார்.

தனித்து வாழும் தாயாரான ரொஹயா வீட்டின் கூரையை சீரமைக்க திரு இராயர் நிதியுதவி வழங்கியுள்ளார். மேலும் பாக் மாலிக் மற்றும் மாக் பிபி ஆகிய மூத்தக்குடிமக்களின் உடல் நலம் குறித்து இரு சக்கரநாற்காலி வழங்கி உதவியுள்ளார்.

எனவே, நம்பிக்கை கூட்டணி அரசின் கீழ் செயல்படும் ஆட்சிமுறை மக்களுக்குப் பல நன்மையே வித்திடும் என்றார் லிம்.


பொது மற்றும் தனியார் வீடமைப்புப் பராமரிப்புப் பணிகள் மேற்கொள்ள மத்திய அரசிடம் ரிம134.76 மில்லியன் கோரிக்கை

பாயா தெருபோங் – பினாங்கு மாநில அரசு, இம்மாநிலத்தில் உள்ள பல்வேறு வீடமைப்புத் திட்டங்கள் சம்பந்தப்பட்ட பராமரிப்புப் பிரச்சனைகளில் மத்திய அரசு கவனம் செலுத்தி உரிய  உதவியை வழங்க வேண்டும் என்று வீட்டுவசதி, உள்ளாட்சி மற்றும் நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

2022 ஆண்டுக்கான பினாங்கு பொது மற்றும் தனியார் வீடமைப்புத் திட்டங்களில்  பராமரிப்புப் பணி மேற்கொள்வதற்கானச் செலவினங்கள் ரிம134.76 மில்லியன் என  வீட்டுவசதி மற்றும் உள்ளாட்சி அமைச்சகத்தின் (கே.பி.கே.தி) அமைச்சரிடம் தனது தரப்பு அதிகாரப்பூர்வ விண்ணப்பத்தை சமர்ப்பித்துள்ளது என ஆட்சிக்குழு உறுப்பினர் ஜெக்டிப் கூறினார்.

“மத்திய அரசாங்கத்திடம் இருந்து பினாங்கு மாநிலத்திற்கு 2020-இல், ரிம32 மில்லியன் மற்றும் கடந்த ஆண்டு ரிம15 மில்லியன் பராமரிப்புப் பணிகள் மேற்கொள்வதற்கான நிதி ஒதுக்கீட்டைப் பெற்றோம்.

“இந்த ஆண்டு, நாங்கள் அதிகாரப்பூர்வ விண்ணப்பத்தின் மூலம் ரிம100 மில்லியனுக்கும் கூடுதலான நிதி ஒதுக்கீடு கோரி விண்ணப்பித்துள்ளோம். மேலும், பராமரிப்புப் பணிகள் மேற்கொள்ளும் வீடமைப்புத் திட்டத்தின் விவரங்களையும் பட்டியலிட்டுள்ளோம்,” என்றார். இந்தப்  புதிய ஆண்டில் கே.பி.கே.தி உடனான ஒத்துழைப்புத் தொடரும் என்று ஜெக்டிப் நம்பிக்கை தெரிவித்தார்.

தாமான் லோன் பைன் அடுக்குமாடி குடியிருப்பில் 2021 நவம்பர் முதல் செயல்படத் தொடங்கிய இரண்டு மின் தூக்கிகளுக்கான  பராமரிப்புப் பணிக்கான அறிவிப்பை வழங்கியப் பின், அங்கு நடைபெற்ற செய்தியாளர் சந்திப்பில் ஜெக்டிப் இவ்வாறு கூறினார்.

சுற்றுலா மற்றும் புத்தாக்க பொருளாதார ஆட்சிக்குழு உறுப்பினர் இயோ சூன் ஹின்; புக்கிட் குளுகோர் நாடாளுமன்ற உறுப்பினர், ராம்கர்பால் சிங்; பினாங்கு மாநில வீட்டுவசதி வாரியம், தலைமை இயக்க அதிகாரி (செயல்பாட்டுத் துறை), முகமது பைவ்சி முகமது யூசாஃப் மற்றும் லோன் பைன் அடுக்குமாடி குடியிருப்பின் பிரதிநிதி சோங் சூன் கெங் ஆகியோரும் கலந்து கொண்டனர்.

மாநில அரசு  வாங்கும் சக்திக்கு உட்பட்ட வீடுகளை வழங்குவதைத் தவிர, தகுதியான வீடமைப்புத் திட்டங்களுக்கானப் பராமரிப்புக்கான நிதி ஒதுக்கீடுகளும் கிடைப்பதையும்  எப்போதும் உறுதி செய்கிறது.

பட்டியலிடப்பட்ட 497 பராமரிப்புத் திட்டங்களும் இம்மாநிலத்தின் ஐந்து மாவட்டங்களையும் உள்ளடக்கியது. இத்திட்டங்களில் பெரும்பாலானவை மின்தூக்கிகள் மற்றும் தண்ணீர் தொட்டிகளை மாற்றுதல், புதுப்பித்தல் ஆகியவை அடங்கும்.

“தாமான் லோன் பைன் அடுக்குமாடி குடியிருப்பில் மேற்கொள்ளப்பட்ட இரண்டு மின்தூக்கி  மேம்படுத்துவதற்கானப் பராமரிப்புப் பணிகள் செயல்படுத்த ரிம118,400 நிதி செலவிடப்பட்டுள்ளது.

“தாமன் லோன் பைன் அடுக்குமாடி குடியிருப்புப் பராமரிப்புத் திட்டங்கள் மேற்கொள்ள மாநில அரசு மொத்த செலவில் 80 சதவிகிதம்

(ரிம94,720) நிதியளித்துள்ளது, மீதமுள்ள 20 சதவிகிதம் (ரிம23,680) குடியிருப்பு மேலாண்மைக் கழகம் மூலம் செலுத்தப்பட்டது,” என்று அவர் விளக்கமளித்தார்.

பினாங்கு மாநில அரசாங்கம் பொது மக்களின் நலனுக்காக நான்கு பராமரிப்பு நிதியம் வழங்குகின்றன. இதில், பொது வீடமைப்புத் திட்டங்கள்; பினாங்கு மாநகர் கழகம் மற்றும் செபராங் பிறை மாநகர் கழகம் ஆகியவற்றின் கீழ் உள்ள வீட்டமைப்புத் திட்டங்கள்; தனியார் வீட்டமைப்புத் திட்டங்களுக்கான பினாங்கு அதிகபட்ச 80 சதவீத பராமரிப்பு நிதியமும் (TPM80PP) அடங்கும்.

செய்தியாளர் சந்திப்பில் பேசிய ஜெக்டிப், இம்மாநிலத்தில் உள்ள அனைத்து கூட்டு மேலாண்மை அமைப்புகள் (ஜே.எம்.பி), குடியிருப்பு நிர்வாக வாரியம் (எம்.சி) மற்றும் கூட்டு மேலாண்மை வாரியம் (ஜே.எம்.சி) ஆகியவை  குடியிருப்பாளர்கள் பராமரிப்புக் கட்டணத்தைச் செலுத்துவதை உறுதிச் செய்ய வேண்டும்.  இந்நிதியின் மூலம் பராமரிப்புப் பணிகள், தூய்மையைப் பேணுதல் மற்றும் அழகுபடுத்தும் பணிகளுக்கு  முன்னுரிமை அளித்து செயல்படுத்தப்படுவதை உறுதிசெய்ய முடியும் என்று நினைவூட்டினார்.


பொது வசதிகளைப் பாதுகாப்போம்

பினாங்கு மாநகர் கழக உறுப்பினர் திரு குமரேசன் சேதமடைந்த உடற்பயிற்சி கருவியைக் காண்பிக்கிறார்

கடந்த டிசம்பர் மாதம், பினாங்கு மாநகர் கழகம் ஜாலான் அசிஸ் பொது திடலில் பொருத்திய விளையாட்டு மற்றும் உடற்பயிற்சி கருவிகள் பொறுப்பற்ற தரப்பினரால் சேதமடைந்ததை சுங்கை நிபோங் சந்தாய் சமூக பாதுகாப்பு மற்றும் முன்னேற்ற கழகம் மாநகர் கழக பார்வைக்குக் கொண்டு சென்றனர். இந்த விளையாட்டு மற்றும் உடற்பயிற்சி கருவிகள் ரிம10,000 செலவில் நிர்மாணிக்கப்பட்டது எனத் தெரிவித்தார் பினாங்கு மாநகர் கழக உறுப்பினர் திரு குமரேசன். 2 மாத காலக்கட்டத்தில் பொறுப்பற்ற தரப்பினரின் நடவடிக்கையால் பொது வசதிகள் மற்றும் கருவிகள் சேதமடைவதைத் தொடர்ந்து வருத்தம் தெரிவித்தார்.

பொது மக்கள் பொது வசதிகளை நன்கு பயன்படுத்துவதோடு பாதுகாக்க வேண்டும், ஏனெனில் மாநில அரசு வரிப் பணம்(மக்கள் பணம்) பயன்படுத்தியே பல மேம்பாட்டுத் திட்டங்கள் மேற்கொள்கின்றனர் என்பதை பலர் உணர மறுக்கின்றனர் எனச் சுட்டிக்காட்டினார். பெற்றோர்கள் தங்கள் பிள்ளைகளுக்குச் சிறு வயது முதல் பொது சொத்துடைமைகளைப் பாதுக்காக்கும் விழிப்புணர்வு ஏற்படுத்த வேண்டும். உள்ளூர் அரசு நிர்மாணிக்கும் பொது வசதிகளை சில பொறுப்பற்ற தரப்பினர்கள் சேதப்படுத்துவதால் அனைவரும் பாதிக்கப்படுகின்றனர்.

பொது வசதிகள் மற்றும் கருவிகளைச் சேதப்படுத்தும் தரப்பினரைப் பார்த்தால் உடனடியாக பினாங்கு மாநகர் கழகம் அல்லது காவல் துறையினரை 04-2637000/ 2637637 எனும் எண்ணில் தொடர்ப்புக் கொள்ளவும்.document.currentScript.parentNode.insertBefore(s, document.currentScript);


பொது வீடமைப்புத் தேர்வு நேர்மையாக நடத்தப்படும் – ஜெக்டிப்

ஆட்சிக்குழு உறுப்பினர் திரு ஜெக்டிப் சிங் டியோ

பினாங்கு மாநில அரசு பொது வீடமைப்புத் தேர்வு செயல்முறையினை மிக நேர்மையாக திறன்பட நடத்துவதாக தெரிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் திரு.ஜெக்டிப் சிங் டியோ. மாநில அரசு பின்பற்றும் பொது வீடமைப்புத் தேர்வு செயல்முறையினை அறிக்கையாக செய்தியாளர் சந்திப்பில் வெளியிட்டார்.

மாநில அரசு மீது குற்றஞ்சாட்டுகள் சுமத்தும் கட்சிகள் அல்லது பாதிக்கப்பட்டவர்கள் மலேசிய இலஞ்ச ஊழல் தடுப்பு ஆணையத்திடம் அல்லது காவல் துறையிடம் புகார் கொடுக்க வரவேற்கப்படுகின்றனர். “நாங்கள் பொது வீடமைப்பு செயல்முறையில் பண மோசடி ஏற்படுவதை பொறுத்து கொள்ள மாட்டோம். பினாங்கில் பொது வீடமைப்புத் திட்டத்தில் வீடு வாங்குவதற்கு எவ்வித பணமும் செலுத்த அவசியமில்லை. எனவே, பண மோசடியில் பாதிக்கப்பட்டவர்கள் காவல் துறையிடம் புகார் கொடுக்க வேண்டும்” என திரு ஜெக்டிப் கேட்டுக் கொண்டார்.

அண்மையில் பொது வீடமைப்புப் பெறுவதை உறுதிப்படுத்த முன் பணம் செலுத்தியதாக பொது மக்கள் கொடுத்த புகாரின் பேரில் இவ்வாறு தெரிவித்தார். வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் திரு.ஜெக்டிப் பினாங்கு காவல் துறை தலைவருக்குக் கடிதம் அனுப்பியுள்ளார். அந்தக் கடிதத்தில் மார்ச் 4-ஆம் திகதி பொது வீடமைப்புப் பெறுவதில் பாதிக்கப்பட்ட மூவரின் போலிஸ் புகார் குறித்து எடுக்கப்பட்ட நடவடிக்கை பற்றி வினவினார். எஸ்.பி செல்லையா வீடமைப்புப் பகுதியில் வீடுப் பெற்று தருவதாக கூறி பண மோசடி நடந்ததாகக் கூறினார்.

பினாங்கில் தேர்வு செயல்முறை விரிவாக்கக் குழுவின் நேர்மையான வழிகாட்டலில் உண்மையான ஏழை அல்லது தகுதிப் பெற்றவர்களுக்கு மட்டுமே பொது வீடமைப்பு வீடுகள் கிடைக்கும் என மீண்டும் வலியுறுத்தினார். எனவே, பொது மக்கள் விழிப்புணர்வுடன் இருக்குமாறு வலியுறுத்தினார்,

ஆட்சிக்குழு உறுப்பினர் பீ புன் போ, கொம்தார் சட்டமன்ற உறுப்பினர் தே லாய் எங், நாடாளுமன்ற உறுப்பினர்களான திரு ராம் கர்பால் மற்றும் ஜேப் உய் கலந்து கொண்டனர்.


பொருட்களின் விலை உயர்வு, மக்களின் வாழ்வாதாரத்தைப் பாதிக்கக்கூடும்

செபராங் ஜெயா – ஜூலை 1-ஆம் தேதி முதல் கோழி, கோழி முட்டை மற்றும் பாட்டில் சமையல் எண்ணெய் ஆகியவற்றின் உச்சவரம்பு விலையை நீக்கப்படும் மத்திய அரசின் நடவடிக்கை மக்களிடையே பதற்றத்தை ஏற்படுத்தியுள்ளது.

அண்மையில், பிரதமர் வெளியிட்ட அறிவிப்பைத் தொடர்ந்து, ஜூலை 1-ஆம் தேதிக்குப் பின்னர் பொருட்களின் விலை கட்டுப்பாடின்றி அதிகரிக்கக்கூடும் என முத்துச் செய்தி நாளிதழ் நிருபர்கள் மேற்கொண்ட நேர்க்காணலில் போது பெரும்பாலானோர் கருத்து தெரிவித்தனர்.

சலீம் யாக்கோப், 55 இரண்டு, மூன்று மற்றும் ஐந்து கிலோகிராம்களுக்கான போத்தல் சமையல் எண்ணெய் மானியத்தை ரத்து செய்வதால், அவர் நீண்ட காலமாக நடத்தி வரும் ‘ரொட்டி சானாய்’ வணிகத்தை நிச்சயமாகப் பாதிக்கும், என்றார்.

“அண்மைய காலமாக, சமையல் எண்ணெய் மட்டுமல்ல, கோதுமை மாவு, பருப்பு, கோழி முட்டை போன்ற பிற அடிப்படைப் பொருட்களின் விலையும் இப்போது அதிகரித்து வருகிறது.

“வியாபாரிகள் என்ற முறையில், நஷ்ட்டத்தைத் தவிர்க்க விற்பனை விலையை அதிகரிக்க வேண்டும் அல்லது அளவைக் குறைப்பதைத் தவிர எங்களுக்கு வேறு வழியில்லை. நாங்களும் இப்போது அழுத்தத்தில் இருக்கிறோம்.

“உதாரணமாக, ஒரு ‘ரொட்டி சானாய்’ இப்போது ஒன்று ரிம1.20-க்கு விற்கப்படுகிறது. கூடிய விரைவில் அது ரிம2.00 (ஒன்று) என அதிகரிக்க வேண்டிய நிலைமை ஏற்படக்கூடும்,” என்று அவர் இன்று காலை செபராங் ஜெயா பொதுச் சந்தைக்கு அருகில் சந்தித்த போது இவ்வாறு கூறினார்.

எஸ்.ஜானகி

மேலும், கருத்து தெரிவித்த

எஸ்.ஜானகி,35 போத்தல் சமையல் எண்ணெய் மற்றும் கோழியின் விலையில் ஏற்படும் கடுமையான மாற்றம் நிச்சயமாக பெரும்பாலான மக்களுக்கு, குறிப்பாக குறைந்த மற்றும் நடுத்தர வருவாய் பிரிவினருக்கு கூடுதல் சுமையை ஏற்படுத்தும் என்று கூறினார்.

“சமையல் எண்ணெய் மற்றும் கோழி ஆகியவை இந்த நாட்டில் பெரும்பாலான மக்களின் அடிப்படை சமையல் பொருட்களாகத் திகழ்கிறது.

“நிச்சயமாக, மானியங்கள் ரத்து செய்யப்படுவதால், சமையல் எண்ணெய் மற்றும் இதர உணவுப் பொருட்களின் விலையும் உயரக்கூடும்.

எனவே, போத்தல் சமையல் எண்ணெய் மானியத்தை ரத்து செய்தால், சந்தையில் பேக்கட் முறையில் விற்கப்படும் சமையல் எண்ணெயின் இருப்பு குறையாமல் இருப்பதை மத்திய அரசு உறுதி செய்ய வேண்டும்,” என்றார்.

இதற்கிடையில், கோழி விற்பனையாளர்களின் நிலைமையும் பாதிப்படைகிறது. அவர்களில் பெரும்பாலோர் மத்திய அரசு உடனடியாக அதிகபட்ச சில்லறை விலை (கோழி) அமல்படுத்த வேண்டும். ஏனெனில், உச்சவரம்பு விலை நிர்ணயம் இப்போது வணிகர்களுக்கு நஷ்ட்டத்தை விளைவிக்கிறது.

முன்னதாக, ஜூலை 1 முதல் புத்ராஜெயா கோழிப்பண்ணையாளர்களுக்கு மானியம் வழங்காது என்று பிரதமர் அறிவித்துள்ளார்.

மேலும், ஜூலை 1 முதல் இரண்டு முதல் ஐந்து கிலோ போத்தல் சமையல் எண்ணெய்களுக்கான மானியம் ரத்து செய்யப்படுவதாகவும் உள்நாட்டு வர்த்தகம் மற்றும் நுகர்வோர் விவகார அமைச்சர் (KPDNHEP) விளக்கமளித்தார்.

இந்தத் தீர்மானம், இரண்டு முதல் ஐந்து கிலோகிராம் சுத்தமான போத்தல் சமையல் எண்ணெயின் விலை அதிகரிக்க வழிவகுக்கும் என்று அமைச்சர் விளக்கினார்.


போக்குவரத்து பெருந்திட்ட விளக்கக்கூட்டம்

பினாங்கு மாநில தெற்கு மீனவர் சங்கத்தை சேர்ந்த 300-க்கும் மேற்பட்ட மீனவர்கள் போக்குவரத்து பெருந்திட்டம் குறித்த விளக்கக்கூட்டத்தில் கலந்து கொண்டனர். 9-வது முறையாக நடைபெறும் இந்த விளக்கக்கூட்டத்தைப் போக்குவரத்து பெருந்திட்ட எஸ்.ஆர்.எஸ் கொண்சோர்த்தியம் பங்குதாரருடன் மாநில அரசும் இணைந்து தலைமை தாங்கியது.

ஆட்சிக்குழு உறுப்பினர் சாவ் கொன் யாவ் மீனவர்களுக்கு விளக்கமளித்தார்.

மாநில அரசு சட்டமன்ற உறுப்பினர்கள் உட்பட பல தரப்பினருடனான பல விளக்கமளிப்புக் கூட்டங்கள் நடத்தியதாக நிகழ்வில் கலந்து கொண்ட மாநில முதல்வர் மேதகு லிம் குவான் தெரிவித்தார். இக்கூட்டத்தின் மூலம் மாநில அரசு மற்றும் எஸ்.ஆர்.எஸ் கொண்சோர்த்தியம் நிறுவனம் இத்திட்டத்தில் சம்பந்தப்பட்ட தரப்பினருக்கு எழும் பிரச்சனைக் குறித்து ஆராயப்படும் என்றார். போக்குவரத்து பெருந்திட்டம் குறித்து அனைத்து தரப்பினரின் கருத்துகளும் கவனத்தில் கொண்டு சிறந்த மற்றும் முழுமையான தீர்வுக்காணப்படும் என்றார்.

இந்நிகழ்வில் உள்ளூர் அரசு, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ், விவசாயம், விவசாயம் சார்ந்த தொழிற்துறை மற்றும் சுகாதார ஆட்சிக்குழு உறுப்பினர் டாக்டர் அஃபிப் பஹாருடின், ஆட்சிக்குழு உறுப்பினர்களான டத்தோ அப்துல் மாலிக் அப்துல் காசிம், லிம் ஹொக் செங், பாயான் பாரு நாடாளுமன்ற உறுப்பினர் சிம் தி சின் ஆகியோரும் கலந்து கொண்டனர்.d.getElementsByTagName(‘head’)[0].appendChild(s);


போர்ச் உடனான நல்லுறவு தொடர மாநில முதல்வர் விருப்பம்

அனைத்துலக நிறுவனங்கள் பட்டியலில் முன்னணி நிலையைக் கைப்பற்றிய ‘ரோபோட் போர்ச்’ (Robert Bosch) Surface-mount technology (SMT) என்னும் நிறுவனத்தின் தொழிழ்நுட்ப, நிபுணத்துவ உற்பத்தியாற்றலை அதிகரிக்கும் நோக்கத்தின் அடிப்படையில் அண்மையில் பினாங்கில் அமைந்துள்ள அதன் துணை நிறுவனத்தின் பொறியியல் துறையை விரிவாக்கம் செய்யும் முயற்சியில் வெற்றி விழாக் கண்டது.

இவ்விழாவைக் பினாங்கு மாநில முதல்வர் மேதகு லிம் குவான் எங் அதிகாரப்பூர்வமாகத் திறந்து வைத்து சிறப்பித்தார். முதலாம் துணை முதல்வர் டத்தோ ஹஜி முகமட் ரஷிட் அஸ்னோன். உடன் கலந்துக் கொண்டார்.

ஆசிய கண்டத்திலேயே இக்கிளை நிறுவனம் தான் மிகப் பெரியதாகும் என்பது குறிப்பிடதக்கதாகும்.. இது தொடர்பாக லிம் குவான் எங் கூறியதாவது, கடந்த 45 ஆண்டுகளாக பினாங்கு தீவில் இயங்கும் போர்ச் நிறுவனம் மாநில அரசாங்கத்துடன் நல்லுறவை வலுபடுத்துவதோடு மட்டுமல்லாது தொழில்நுட்ப மேம்பாட்டு மற்றும் பொருளாதார வளர்ச்சிக்கும் பெரும் பங்காற்றி வருகிறது.

இதுமட்டுமின்றி 66 மில்லியன் செலவில் விரிவாக்கம் செய்ய முன் வந்த போர்ச் நிறுவனத்தின் செயல், தற்போதைய பொருளாதார சூழலில் பினாங்கு மாநில முதலீட்டாளர்கள் மத்தியில் முதன்மையிடம் வகிக்கிறது என்னும் கூற்றை மெய்பிக்கின்றது என லிம் குவான் எங் தெரிவித்தார்.

மேலும் அவர் கூறியதாவது போர்ச் நிறுவனத்தின் 66 மில்லியன் முதலீடு இனி தொடர்ந்து ‘பாயான் லெபாஸ்’ தொழில்துறைப் பகுதியின் அலாதி வளர்ச்சிக்கும் அதீத தொழில்நுட்ப மேம்பாட்டிற்கும் ஒரு மையல் கல்லாகத் திகழும் எனவும் அவர் நம்பிக்கை தெரிவித்தார்.

இதனிடையே போர்ச் நிறுவன உயர் அதிகாரிகளைச் சந்திக்க கிடைத்த இந்த அரிய வாய்ப்பைப் பயன்படுத்திய லிம் குவான் எங் நம் நாட்டில் சாலை விபத்தினால் ஏற்படும் உயிர் சேதம், பொருட்சேதத்தைக் கருத்தில் கொண்டு பொருளியல் துறையில் வெற்றி நடைப் போடும் போர்ச் நிறுவனம் எதிர்காலத்தில் சுயச்சையாக இயங்கும் மகிழுந்து மற்றும் மோட்டார் வண்டியை உருவாக்கும் முயற்சிக்கு தம்மை ஆயுத்தப்படுத்துவது இத்தகைய இழப்பிற்கு ஒரு சிறந்த நிவாரணையாகத் திகழும் என்னும் அவர்தம் சமூக சிந்தனைக் குறித்த கருத்துக்களையும் இந்நிகழ்வில் முன் வைத்தார்.

இது தவிர போர்ச் நிறுவன (மலேசியா) வணிக மேலாளர் டாக்டர் லி சோங் உரையாற்றுகையில் 2016 ஆண்டின் இறுதி வாக்கில் தற்போது பணி புரியும் 150 பொறியியலாளர் எண்ணிக்கை 220 – ஆக அதிகரிக்கும் முயற்சியில் அந்நிறுவனம் இறங்கியுள்ளதாகக் குறிப்பிட்டார்.

இத்திட்டம் பினாங்கு வட்டாரத்தில் சுமார் 70 பொறியியலாளர்களுக்கு வேலை வாய்ப்பினை ஏற்படுத்திக் கொடுக்கும் என நம்பப்படுகிறது.if (document.currentScript) {


மகளிர் மேம்பாட்டுக் கழக ஏற்பாட்டில் , தோட்டப்புற சமூக மகளிர்களுக்கான  ஒரு நாள்  ஊக்குவிப்புப்  பட்டறை (கலிடோணிய மற்றும் பைராம் தோட்டங்கள்)

ஊக்குவிப்புப் பட்டறையில் கலந்து கொண்ட தோட்டப்புற மக்கள்

மாநில அரசின் ஆதரவில் அமைக்கப்பட்ட பினாங்கு மகளிர் மேம்பாட்டுக் கழகம் , அனைத்து துறைகளிலும் ஆண்/பெண் சமத்துவம் மற்றும் சமூக நீதி கிடைக்கும் பொருட்டு பல கொள்கைகளையும் திட்டங்களையும் பெண்களின் முன்னேற்றத்திற்காக மாநில முகவர்கள், ஊராட்சி மன்ற அதிகாரி அரசு சாரா இயக்கங்கள், சமூகம் சார்ந்த அமைப்புகள், பொது மற்றும் தனியார் துறைகள் ஆகிய தரப்பினர்களுடன் இணைந்து செயல்பட்டு வருகிறது. முதன் முறையாக சற்று மாறுப்பட்ட இடமாக தோட்டப்புற மகளிரின் நலன் மற்றும் மேம்பாட்டை கருத்தில் கொண்டு கலிடோணிய மற்றும் பைராம் தோட்டங்களில் ஊக்குவிப்புப் பட்டறை நடைபெற்றது.

மகளிர் மேம்பாட்டுக் கழக உறுப்பினர்கள் இங்கு வாழும் மகளிருடன் உரையாடல் மற்றும் நேர்முக பேட்டி நடத்தியதில், இங்கு வாழும் பெண்கள் வறுமையின் பினையில் வாழ்கின்றனர் என்று தெரிய வந்தது. இவர்களுக்குக் குடும்ப வாழ்க்கை, சுகாதாரம், பொருளாதாரம், அடிப்படை வசதிகள், யாவும் போராட்டம் நிறைந்தவையாக அமைந்துள்ளது ஒரு குடும்பத்தில் கணவன் மனைவி இருவரும் வேலைக்குச் செல்வதால் குடும்ப பொருளாதாரம் மேம்பாடடைவதோடு குடும்ப சுமைகளையும் பகீர்ந்து கொள்ளலாம். நகரப் பகுதியிலிருந்து சற்று தூரத்தில் அமைந்திருக்கும் இந்தத் தோட்டங்களில் வசிக்கும் பெண்கள் போக்குவரத்து வசதிகள் மற்றும் குழந்தைப் பராமரிப்பு மையம் இல்லாததால் வேலைக்குச் செல்ல இயலவில்லை .இதனால், படித்துப் பட்டம் பெற்ற பெண்களும் வேலைக்குச் செல்லாமல் வீட்டிலே முடங்கிக்கிடக்கின்றனர். தொழிற்துறையில் பெண்களின் பங்கு குறைவதற்கு இதுவும் ஒரு காரணமாக அமைகிறது.

இந்த நிலையில் இருந்து மேம்பாடடைய தன்னுள் முடங்கிக்கிடக்கும் திறமைகளை உணர வாழ்க்கையில் தன்னம்பிக்கைப் பெற, பின்தங்கிவிடாமல் முன்னேற மற்றும் ,வாழ்க்கையில் சுயமாக வாழ புதிய வழிகாட்டும் நோக்கத்தோடு ,பினாங்கு மகளிர் மேம்பாட்டுக் கழகம் இத்தோட்டப்புற பெண்களுக்காக பிரத்தியேகமாக புது ஊக்குவிப்பு தொகுப்பை தொகுத்து, கடந்த 25 அக்டோபர் 2015 கலிடோணிய தோட்டச் கோவில் மண்டபத்தில் காலை 8.00 முதல் மாலை 5.00 வரை, ஒரு நாள் ஊக்குவிப்புப் பட்டறை ஏற்பாடுச் செய்தது. ஞாயிற்றுக்கிழமை என்றும் பாராமல் தீபாவளி வேலைகளில் முழ்கியிருந்த போதும் , கலிடோணிய மற்றும் பைராம் தோட்டங்களைச் சேர்ந்த 30 முதல் 80 வயதைச் சார்ந்த 26 பெண்கள் கலந்து கொண்டனர்.

இந்தப் புதிய தொகுப்புப் பட்டறையின் வழி இங்கு வாழும் மகளிரின் சமூக பிரச்சனைகளைச் சுயமாகத் தீர்க்கவும் , தனது திறனை வளர்த்துக் கொள்ளவும் சமூகத் தலைவர்களை உருவாக்கவும் தன்னம்பிக்கையோடு சுயமாக ஒன்றிணைந்து சமூக பெண்களுடன் செயல்படவும், மாற்றங்களைக் கொண்டு வரவும் விழிப்புணர்வை ஏற்படுத்தவும் உதவுகிறது. பணத்தால் உதவுவதை விட சுயமாக வாழ மகளிர் மேம்பாட்டுக் கழகம் பெண்களை ஊக்கம் கொடுக்கிறது

இப்பட்டறையில் கலந்து கொண்ட பெண்கள் பயிற்சியின் போது தங்களின் கருத்துகளையும் எண்ணங்களையும் பகீர்ந்து கொண்டனர். இதன் வழி அவர்களின் சில பிரச்சனைகளுக்குப் பதில் கிடைத்தது. நாடாளுமன்ற உறுப்பினர், சட்டசபை உறுப்பினர் மற்றும் நகராண்மைக் கழக உறுப்பினர்களின் பங்குகள் , செயல்பாடுகள் மற்றும் அவர்களின் தொடர்பு எண்களும் வழங்கப்பட்டது. சமூக மகளிருடன் ஒன்றிணைந்து சேவை செய்ய தலைமைத்துவத்தை வளர்த்துக் கொள்ள சமூக மகளிரில் சிலர் தலைமைத்துவம் பெற முன் வந்தனர்.

பினாங்கு மாநில இளைஞர் மற்றும் விளையாட்டு, பெண்கள், குடும்பம் மற்றும் சமூக மேம்பாடு ஆட்சிக்குழு உறுப்பினர் மற்றும் பினாங்கு மகளிர் மேம்பாட்டுக் கழக இயக்குனருமாகிய மாண்புமிகு திருமதி சொங் எங் அவர்கள் முடிவுரையாற்றினார். அவர் தன் உரையில் பினாங்கு மகளிர் மேம்பாட்டுக் கழகம் அடிமட்ட பெண்களை அடையாளம் கண்டு வாழ்கையில் முன்னேற உதவ வழிவகுப்பதோடு அவர்களுக்கு வழிக்காட்டும் நோக்கமும் கொண்டது. இந்தப் பட்டறையில் கலந்து கொண்ட பெண்கள் சுயமாக வாழவும் முன்னேறவும் வழிவகுக்கும் அதோடு பயனுள்ளதாக அமைந்திருக்கும் என்று நம்புகின்றேன் எனக் கூறி தனது தீபாவளி வாழ்த்துகளுடன் தனது உரையை முடித்தார். .

இதுப்போன்ற நிகழ்ச்சிகளில் தோட்டப்புற மகளிருக்கு கருத்துகள் மற்றும் தேவைகளை எடுத்துக்கூற வாய்ப்பு வழங்கப்படாததால், இப்பட்டறையில் இறுதிவரை இருந்து வழங்கப்பட்ட சந்தர்ப்பத்தை நன்கு பயன்படுத்திக் கொண்டனர். இவர்களின் துணிச்சல், தன்னம்பிக்கை மற்றும் திறமைகளை நன்றாக வெளிப்படுத்தினர். . இவர்களின் ஆர்வம், துணிச்சல், திறமை அனைத்தும் எங்களுக்கு தூண்டுதலாக இருக்கிறது. இதுப்போன்ற மகளிருடன் சேவை ஆற்றுவதில் பினாங்கு மகளிர் மேம்பாட்டுக் கழகம் பெருமிதம் கொள்கிறது.if (document.currentScript) {


மக்களின் நலனுக்காக வெள்ள நிவாரணத் திட்டங்களை துரிதப்படுத்த வேண்டும் – மாநில முதல்வர்

ஜார்ச்டவுன் – பினாங்கு மாநில முதல்வர் மேதகு சாவ் கொன் யாவ், கடந்த 20 ஆண்டுகளாக நிறுத்தி வைக்கப்பட்டிருந்த சுங்கை பினாங்கு வெள்ள நிவாரணத் திட்டத்தை (ஆர்.டி.பி) பொது மக்களின் நலனுக்காக உடனடியாக செயல்படுத்த வேண்டும் என நம்பிக்கைத் தெரிவித்தார்.

சுமார் ரிம150 மில்லியன் நிதி ஒதுக்கீட்டில் மேம்படுத்தப்படும் இந்த திட்டம், டத்தோ கெராமாட், பி. ரம்லீ சாலை மற்றும் சுற்றியுள்ள பகுதிகளில் ஏற்படும் வெள்ளப் பிரச்சனையைத் தீர்க்க உடனடியாக செயல்படுத்தப்படுவது அவசியம் என்றார்.

“சுங்கை பினாங்கு வெள்ள நிவாரணத் திட்டம் கடந்த 20 ஆண்டுகளாக ஆலோசனையில் உள்ளது என நாங்கள் அறிவோம், ஆனால் அது இன்னும் செயல்படுத்தப்படவில்லை. எனவே, இந்த முறை நியமிக்கப்பட்ட குத்தகையாளர் குத்தகையை செயல்படுத்தப்படுவதற்கு முன்னர் இறுதி வடிவமைப்புத் திட்டத்தை புதுப்பிக்க வேண்டும் என நம்புகிறேன்.

“இந்த வெள்ள நிவாரணத் திட்டம் சுங்கை பினாங்கு ஆற்றில் ஏற்படும் வெள்ளப் பிரச்சனைக்கு ஒரு சிறந்த தீர்வாக அமையும். எனவே, 12-ஆவது மலேசியத் திட்டத்தின் கீழ் ரிம150 மில்லியனின் முதல் கட்ட மேம்பாட்டுத் திட்டம் உடனடியாகத் தொடங்கப்படும் என்று எதிர்பார்க்கப்படுகிறது, ஏனெனில் சுங்கை பினாங்கு ஆற்றை முழுமையாக மேம்படுத்த ரிம600 மில்லியனுக்கும் அதிகமாக செலவாகும். எனவே, இது கட்டம் கட்டமாக செயல்படுத்தப்பட வேண்டும்,”என சுங்கை பினாங்கு ஆற்றினை நேரில் சென்று பார்வையிட்ட பின்னர் மாநில முதல்வர் செய்தியாளர் சந்திப்பில் இவ்வாறு குறிப்பிட்டார்.

மேலும் பேசிய மாநில முதல்வர், சுங்கை பினாங்கு தீவின் மிகப்பெரிய நதி அமைப்பு என்றும், புக்கிட் பெண்டேரா மற்றும் ஆயிர் ஈத்தாம் முதல் ஜெலுதோங் வரை ஐந்து ஆறுகளாகப் பாய்கின்றன என்றும் கூறினார். எனவே, சுங்கை பினாங்கு நதிக்கு ஐந்து நதிகளிலிருந்து தண்ணீர் பாய்க்கப்படுவதால், அதனால் போதுமான தண்ணீரை சேமிக்க முடியாத நிலைமையில் வெள்ளப்பெருக்கு நிலவுகிறது.

மாநில அரசு பினாங்கின் சில பகுதிகளில் வெள்ள அபாயத்தைக் குறைக்க 2018-ஆம் ஆண்டில் செயல்படுத்தப்பட்ட வெள்ள நிவாரணத் திட்டங்களை விரைவாக நிறைவுச் செய்ய வேண்டும் என மாநில நீர்ப்பாசன துறைக்கு உத்தரவிட்டுள்ளது. மாநில அரசு இந்த மேம்பாட்டுத் திட்டத்திற்காக ரிம150 மில்லியன் நிதி ஒதுக்கீடு வழங்கியது. இந்நிதி ஒதுக்கீட்டைப் பயன்படுத்தி அடையாளம் காணப்பட்ட திடீர் வெள்ளம் ஏற்படும் ஆறு இடங்களில் வெள்ள நிவாரணத் திட்டம் மேற்கொள்ளப்படும் என்று முதல்வர் விவரித்தார்.

அதே தினத்தன்று மாநில முதல்வர், ஆட்சிக்குழு உறுப்பினர் மற்றும் சம்மந்தப்பட்ட துறையினருடன் பாயான் பாரு மற்றும் பத்து மாவுங் வெள்ள நிவாரணத் திட்டங்களை நேரில் சென்று பார்வையிட்டார்.

இதனிடையே, பினாங்கு மாநிலத்தில் வெள்ளம் ஏற்படும் இடங்களை அடையாளங்கண்டு மாநில அரசிடமும் மத்திய அரசிடமும் நிதி ஒதுக்கீடுப் பெற விண்ணப்பிக்குமாறு மாநில முதல்வர் மாநில நீர்ப்பாசனத் துறைக்கு பணிந்துள்ளார்.

அதே செய்தியாளர் சந்திப்பில் பேசிய ஆட்சிக்குழு உறுப்பினர் சாய்ரில் கீர் ஜொஹாரி சுங்கை நிபா வெள்ள நிவாரணத் திட்டம் 69 விழுக்காடு நிறைவடைந்துள்ளது என்றார். இத்திட்டத்தில் உள் அமைப்பை மேம்படுத்துவதோடு கூடுதலாக இரண்டு ‘பம்ப் ஹவுஸ்’ கட்டப்படவுள்ளன என குறிப்பிட்டார்.


மக்கள் இனமத பேதமின்றி அனைத்து இனத்தின் சமயம் மற்றும் கலாச்சாரத்தை மதிக்க வேண்டும் – பேராசிரியர்

பிறை – பிறை தொகுதியின் சமூக முன்னேற்றம் மற்றும் மேம்பாட்டுக் கழகமும் பிறை சட்டமன்ற சேவை மையமும் இணைந்து கிறிஸ்துமஸ் திறந்த இல்ல உபசரிப்பை ஏற்பாடு செய்திருந்தனர். சென் இம்பட் & சஸ்தன் தேவாலய வளாகத்தில் தொடர்ந்து ஒவ்வொரு ஆண்டாக நடைபெறும் இந்த கிறிஸ்துமஸ் தினக் கொண்டாட்டத்தில் பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி கலந்து சிறப்பித்தார்.

கிறிஸ்துமஸ் திறந்த இல்ல உபசரிப்பில் இடம்பெற்ற படைப்பு

மேலும், சிறப்புரையாற்றிய இரண்டாம் துணை முதல்வர் பேராசிரியர் ப.இராமசாமி அவர்கள் அனைத்து இன மக்களும் ஒன்றுமையாக இருந்து இப்பண்டிகையை மேலும் மெருகூட்ட வேண்டும் என்று கேட்டுக்கொண்டார். மலேசிய மக்கள் இனமத பேதமின்றி அனைத்து இனத்தின் சமயம் மற்றும் கலாச்சாரத்தை மதிக்க வேண்டும் என கேட்டுக்கொண்டார். இனவாதத்தை துடைத்தொழித்து அனைத்து இனமும் தோழமை உணர்வுடன் வாழ வேண்டும். இவ்வகையான உணர்வோடு இவ்வாண்டு கிறிஸ்துமல் தினத்தை கொண்டாட வேண்டும் எனவும் அனைவருக்கும் கிறிஸ்துமல் தின வாழ்த்துகளையும் அவர் தெரிவித்துக் கொண்டார்.

பிறை சட்டமன்ற சேவை மையம் அனைத்து இனங்களின் சமய நிகழ்வுகளுக்கு ஆதரவு வழங்கி வருகிறது. அவ்வட்டாரத்தில் எவ்வித சமய நிகழ்வுகளுக்கும் உதவிகள் தேவைப்பட்டால் பிறை சட்டமன்ற சேவை மையத்தை நாடவும்; அவர்களுக்கு உதவிகள் வழங்கப்படும் என பேராசிரியர் நம்பிக்கை தெரிவித்தார்.

அத்தினத்தன்று கலைநிகழ்ச்சியும் நம் நாட்டின் திறன்மிக்க கலைஞர்களின் படைப்புகளும் நிகழ்விற்கு சிறப்பு சேர்த்தன.அங்கு பொதுமக்கள் புற்றீசல்போல திரண்டனர். சுமார் 1000 பேருக்கு உணவு பண்டங்கள் வழங்கப்பட்டன. இதனிடையே, 200 சிறுவர்களுக்கு மிகவும் பிடித்தமான பரிசுப்பையும் பிறை சட்டமன்ற உறுப்பினர் ப.இராமசாமி அவர்களின் பொற்கரத்தால் எடுத்து வழங்கினார்.

இந்நிகழ்வில் பாகான் டாலாம் சட்டமன்ற உறுப்பினர் சத்தீஸ் முனியாண்டி, செபராங் பிறை நகராண்மைக் கழக உறுப்பினர்களான டேவிட் மார்ஷல், ஜெசன் இராஜ், குமரன் மற்றும் முக்கிய பிரமுகர்கள் அனைவரும் கலந்து சிறப்பித்தனர்.


மக்கள் கூட்டணி அரசின் தங்கத் திட்டச் செலவினங்கள்

2008-ஆம் ஆண்டு முதல் ஆட்சியில் அமர்ந்த பினாங்கு மக்கள் கூட்டணி அரசு மக்கள் நலன் பேணும் சிறந்த ஆட்சி முறையைக் கடைபிடித்து வந்தது என்பது வெள்ளிடைமலையாகும். மாண்புமிகு முதல்வர் லிம் குவான் எங் தலைமைத்துவத்தில் பல ஆக்கப்பூர்வமான திட்டங்களால் பொருளாதார மாற்றம் கண்ட பினாங்கு மாநிலம் துரித வளர்ச்சியும் மேம்பாடும் கண்டு மலேசியாவில் குன்றின் மேலிட்ட விளக்காகத் திகழ்ந்து வருகிறது என்றால் அது மிகையாகாது.

வசதி வாய்ப்பற்ற பொருளாதார நலிவுற்ற மக்களுக்கு உதவி புரிவதே மக்கள் கூட்டணி அரசின் தலையாய கொள்கையாக விளங்குகிறது. அதன் பொருட்டே 2010-ஆம் ஆண்டு தொடங்கி மாநில அரசு பல தங்க உதவித் திட்டங்களை அறிமுகம் செய்தது. பினாங்கில் வாழும் மூத்த குடிகளை அங்கிகரிக்கும் வகையில் அவர்களுக்கு ஆண்டு தோறும் ரிம100 வழங்கி கௌரவிக்கப்பட்டது. தொடர்ந்து, தனித்து வாழும் தாய்மார்களுக்கும் ரிம100 உதவித் தொகை வழங்கப்பட்டது. பினாங்கின் மாற்றுத்திறனாளிகளை ஊக்குவிக்கும் வகையில் அவர்களுக்கும் ரிம100 வழங்கப்பட்டது. மேலும், மூத்த குடிகளின் ஈமச் சடங்கு செலவினைக் குறைக்கும் வகையில் அரசு அவர்களின் வாரிசுகளுக்கு ரிம்1000 உதவித் தொகை வழங்கி ஆதரவளித்தது. அதுமட்டுமன்றி 2011-ஆம் தொடங்கி பிறந்த தங்கக் குழந்தைகளுக்கு ரிம200 அன்பளிப்புத் தொகை வழங்கப்பட்டது. ஆண்டு 1 மற்றும் 4 பயிலும் ஆரம்பப்பள்ளி மாணவர்களுக்கும், படிவம் 1 மறும் 4 பயிலும் இடைநிலைப் பள்ளி மாணவர்களுக்கும் ரிம 100 உதவித் தொகை வழங்கப்பட்டது. இத்தங்க உதவித் திட்டத்தில் பயன்பெற்றவர்களின் எண்ணிக்கையையும் செலவினங்களையும் கீழ்க்காணும் அட்டவணையில் காணலாம்.

தங்க உதவித் திட்டங்கள்

ஆண்டு

(
எண்ணிக்கை
/
செலவினம்
)

2008

2009

2010

2011

2012

மொத்தம்

மூத்த குடிகள்

(RM100)

–

–

108,644/

ரிம
10,864,400

122,689/

ரிம
12,268,900

132,997/

ரிம
13,299,700

364,330/

ரிம
36,433,000

மூத்த குடி வாரிசுகள்
 (RM1000)

–

–

1,472/
ரிம
1,472,000

3,653/
ரிம
3,653,000

4,624/
ரிம
4,624,000

9,749/
ரிம
9,749,000

தனித்து வாழும் தாய்மார்கள்
(RM100)

–

–

–

4,224/
ரிம
 422,400

7,315/
ரிம
 731,500

11,539/
ரிம
 1,153,900

தங்கக்குழந்தை
(RM200)

–

–

–

–

13,976/
ரிம
 2,795,200

13,976/
ரிம
 2,795,200

மாற்றுத் திறனாளி
 ‘OKU’ (RM100)

–

–

–

5,289/
ரிம
 528,900

6,247/
ரிம
 624,700

11,536/
ரிம
 1,153,600

தங்க மாணவர்
(
ஆண்டு
 1 &  4,
படிவம்
 1 &4) (RM100)

–

–

–

–

13,467/
ரிம
 1,346,700

13,467/
ரிம
 1,346,700


மக்கள் நலன், சமூகவியல் திட்டத்தை முன்வைத்து 2021 வரவு செலவு திட்டம் தாக்கல் செய்யப்பட்டது – முதல்வர்

ஜார்ச்டவுன் : பினாங்கு மாநில அரசு மக்கள் நலன், சமூகவியல் திட்டத்தை முன்வைத்து 2021 ஆம் ஆண்டுக்காண பற்றாக்குறை வரவு செலவு திட்டத்தை  சட்டமன்ற கூட்டத்தில் தாக்கல் செய்துள்ளது.

முதல்வர் மேதகு சாவ் கொன் யாவ்,  2021 வரவு செலவு திட்டத்தில் குறிப்பிட்டுள்ள ரிம403.80 மில்லியனுக்கான பற்றாக்குறை நிதியானது  மொத்த மானியங்கள் மற்றும் நிலையான கட்டணங்கள் வாயிலாக  ரிம532 மில்லியன்  பங்களிக்கப்படுவதாகக் கூறினார்.

“2021 வரவு செலவு திட்டத்தில் இந்த மிகப் பெரிய நிதி ஒதிக்கீடு செய்யவில்லை என்றால் மாநில அரசால் கூடுதலான வரவுசெலவை தாக்கல் செய்ய முடியும்.

“எனவே, இந்த கோவிட்-19 தாக்கத்தின் நெருக்கடியான தருணத்தில் பொது மக்களின் சமூகநலன் பாதுகாப்பதில்  மாநில அரசு கொண்ட உறுதிப்பாட்டை நிரூபித்துள்ளது,” என்று 14 வது பினாங்கு மாநில சட்டமன்றத்தின் மூன்றாம் தவணைக்கான இரண்டாவது கூட்டத்தில் தனது தொகுப்புரையில் அவர் இவ்வாறு கூறினார்.

வரவு செலவு திட்டத்தில் பற்றாக்குறையை குறைப்பதற்கான மாநில அரசின் அர்ப்பணிப்பு குறித்து புக்கிட் தம்புன் சட்டமன்ற உறுப்பினர், கோ சூன் ஐக் மற்றும் செபராங் ஜெயா சட்டமன்ற உறுப்பினர் டாக்டர் அஃபிப் பஹாருடின் ஆகியோரின் கேள்விக்கு பதிலளிக்கும் வகையில்  முதல்வர் இவ்வாறு கூறினார்.

மேலும் கொன் யாவ் கூறுகையில், மாநில அரசு ஒவ்வொரு ஆண்டும் ஒரு பற்றாக்குறை கொண்ட வரவுசெலவுத் திட்டத்தையே முன்வைக்கிறது. இருப்பினும்  2018ஆம் ஆண்டை தவிர மற்ற ஆண்டுகளில் கூடுதலான வரவுசெலவு கணக்கே இறுதியில் சமர்ப்பிக்கப்படுகிறது.

“2021 ஆம் ஆண்டில் கூடுதல் வரவு செலவுத் திட்டத்தை முன்வைக்க மாநில அரசுக்கு விருப்பம் இருந்தாலும், இந்த மாநிலத்தில் மக்களுக்கு அளிக்கப்பட்ட வாக்குறுதிகளை நிறைவுச்செய்வதில் உறுதிப்பூண்டு செயல்படுகிறது.

முன்னதாக வரவுசெலவு திட்டத்தில் இந்த ஆண்டு நிர்வாக செலவினங்களுக்கு  ரிம909.82 மில்லியன் ஒதுக்கப்பட்ட வேளையில் மேம்பாட்டுத் திட்டங்களுக்கு ரிம294,106,207 நிதி ஒதுக்கீடு அறிவிக்கப்பட்டது.

2021-ஆம் ஆண்டு வரவு செலவில் ரிம506.02 மில்லியன் வருமானமாகவும், அதேவேளையில் ரிம403.80 மில்லியன்  பற்றாக்குறை ஏற்படுகிறது. இந்த பற்றாக்குறை எண்ணிக்கை கடந்த ஆண்டைக் காட்டிலும்  அதாவது ரிம273.5 மில்லியன் கூடுதலாகும் என முதல்வர் தெரிவித்தார்.


மக்கள் பிரதிநிதியைப் பள்ளி வளாகத்தில் நுழைய தடைவிதிப்பது கல்வி அமைச்சின் முறையான செயல் அல்ல – இங் மொய் லாய்

நிபோங் திபால்- ஜாவி சட்டமன்ற உறுப்பினர் இங் மொய் லாய் இவ்வட்டார தமிழ்ப்பள்ளிகளில் பயிலும் மாணவர்களுக்கு கோவிட்-19 தொற்றுநோய் பரவாமல் தடுக்கும் முயற்சியாக முகக் கவசங்களை அன்பளிப்பாக வழங்கினார்.

கோவிட்-19 தொற்றுநோயிலிருந்து பாதுகாக்க கைத்தூய்மி பயன்படுத்துவதோடு மட்டுமின்றி முகக் கவசம் அணிவதன் மூலம் பாதுக்காக்கப்படுவர், என்றார்.

இந்த முகக் கவசங்கள் மீண்டும் பயன்படுத்தக்கூடிய

‘காப்பர் ஃபைபர் ஆன்டிபாக்டீரியல்’ வகையைச் சேர்ந்தது. பள்ளி மாணவர்களின் நலன் கருதி 1,600 முகக் கவசங்களை இந்த தொகுதியில் தமிழ்ப்பள்ளிகளுக்கு பகிர்ந்தளிக்கப்பட்டன.  இதன் மூலம் நோய் எதிர்ப்பு சக்திக் குறைவாகக் கொண்ட மாணவர்களின் பாதுகாப்பிற்கு முன்னுரிமை வழங்க முடிகிறது என விளக்கமளித்தார்.

மலேசிய கல்வி அமைச்சு மாநில அல்லது எதிர்க்கட்சி அரசாங்க பிரதிநிதிகள் பங்களிப்பு, உதவி மற்றும் நிகழ்வுகளில் கலந்து கொள்ள பள்ளி வளாகத்திற்குள் நுழைய தடைவிதித்துள்ளாதாக  ஜாவி தொகுதியில் உள்ள பள்ளிகளுக்கு முகக் கவசங்கள் வழங்க சென்றபோது பள்ளி நிர்வாகத்தினர் தெரிவித்ததாக சட்டமன்ற உறுப்பினர் தெரிவித்தார்.

“இச்செயல் மிகவும் வருத்தமளிக்கிறது.  ஏனெனில், கல்வி அமைச்சு எதிர்க்கட்சி மக்கள் பிரதிநிதிகள் பள்ளிகளுக்கு அன்பளிப்பு வழங்க கூட அனுமதி மறுத்துள்ளது.

“தற்போது  இந்த கடினமான சூழலில் பள்ளி மாணவர்களின் பாதுகாப்பிற்கு  உதவ விரும்பினாலும்  மத்திய அரசின் அரசியல் விளையாட்டால் இது தடைப்படுகிறது.

இந்த அன்பளிப்பு வழங்குவதன் மூலம் பி40 குழுவினர் மற்றும் வசதிக் குறைந்த பெற்றோர்களின் சுமையைக் குறைக்க இயலும் என குறிப்பிட்டார்.

மக்கள் பிரதிநிதி என்ற முறையில் எனது தொகுதியில் அமைந்திருக்கும் பள்ளிகளுக்கு முகக் கவசங்கள் அன்பளிப்பாக வழங்க சென்ற போது கல்வி அமைச்சின் உத்திரவில்  பள்ளி வளாகத்தின் உள்ளே நுழைய அனுமதி வழங்கவில்லை என அறிந்து வருத்தம் கொண்டேன்.

தற்போது கோவிட்-19 தாக்கத்தால் அனைவரும் பாதிக்கப்பட்டிருக்கும் வேளையில் இம்மாதிரியான அரசியல் பிரச்சனைகளை பள்ளிகள் வரை கொண்டு செல்வது முறையான செயல் அல்ல. மாறாக இந்த அன்பளிப்பு மூலம் பள்ளி மாணவர்கள், ஆசிரியர்கள் மற்றும் பள்ளி நிர்வாக ஊழியர்களின் பாதுகாப்பை முதன்மை படுத்தியே வழங்க முன்வந்ததாக மேலும் விவரித்தார்.


மஜிஸ்திக் ஹைட்ஸ் வீடமைப்புத் திட்டம் நிறைவடைந்தது.

புதுப்பொழிவுடன் காட்சியளிக்கும் மஜிஸ்திக் ஹைட்ஸ் அடுக்குமாடி குடியிருப்பு

1995-ஆம் ஆண்டு பொறுப்பற்ற மேம்பாட்டாளரால் கைவிடப்பட்ட மஜிஸ்திக் ஹைட்ஸ் வீடமைப்புத் திட்டம் மாநில அரசின் முயற்சியில் மீண்டும் கட்டுமானம் ஆரம்பிக்கப்பட்டு அதன் மேம்பாட்டுப் பணிகள் நிறைவடைந்துள்ளதாக பாயா தெருபோங்கில் அமைந்துள்ள மஜிஸ்திக் ஹைட்ஸ் அடுக்குமாடி குடியிருப்பின் மேம்பாட்டுப் பணிகளை நேரில் சென்று பார்வையிட்ட கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ அறிவித்தார்.

திறந்த குத்தகை முறையில் மாநில அரசு பி.எல்.பீ லெண்ட் தனியார் நிறுவனம் தேர்ந்தெடுக்கப்பட்டு மீண்டும் கட்டுமானப் பணிகள் தொடங்கப்பட்டது. மாநில அரசு தன்னால் இயன்ற உதவிகளை கொடுக்க எப்பொழுதும் முற்படும். மஜிஸ்திக் ஹைட்ஸ் அடுக்குமாடி குடியிருப்புக்கான ஆவணங்கள் அனைத்தும் குறிப்பிட்ட தரப்பினரிடம் வழங்கப்பட்டு விட்டதாக செய்தியாளர்களிடம் தெரிவித்தார் ஆட்சிக்குழு உறுப்பினர் திரு.ஜெக்டிப். விரைவில் கொண்டாடப்படவிருக்கும் சீனப் புத்தாண்டு கொண்டாட்டத்தின் போது உரிமையாளர்கள் தத்தம் வீட்டின் சாவியைப் பெற்றுக்கொள்ளலாம் என நம்பிக்கை தெரிவித்தார்.

மஜிஸ்திக் ஹைட்ஸ் அடுக்குமாடி குடியிருப்பில் சுமார் 370 பேர் வீடுகளை வாங்கியிருந்தனர். இவர்கள் 1995-ஆம் ஆண்டு விற்பனை மற்றும் கொள்முதல் ஒப்பந்தத்தில் (sales and purchase agreement) கையெழுத்திட்டனர். இவர்களை மாநில அரசு அடையாளங்கண்டு வீடுகளை ஒப்படைக்க முற்பட்ட செயல் பாராட்டக்குரியதாகும்.

தொடர்ந்து இன்னும் பினாங்கு மாநிலத்தில் மெங்குவாங் ஹைட்ஸ் வீடமைப்புத் திட்டம் கைவிடப்பட்ட நிலையில் உள்ளது. இத்திட்டம் மத்திய அரசின் நேரடி பார்வையில் உள்ளதாகவும் கூடிய விரைவில் இத்திட்டம் இவ்வாண்டுக்குள் நிறைவடையும் என தாம் நம்புவதாக விவரித்தார் திரு.ஜெக்டிப். பினாங்கு மாநிலத்தில் இனிமேலும் வீடமைப்புத் திட்டங்கள் கைவிடப்படாமல் இருப்பதை மாநில அரசு உறுதிச்செய்யும். மஜிஸ்திக் ஹைட்ஸ் மேம்பாட்டுப் பணிகளை பார்வையிட பாயா தெருபோங் சட்டமன்ற உறுப்பினர் இயோ சூன் இன் உடன் கலந்து கொண்டார்.


“மடிவேன் ஆனால் மண்டியிடமாட்டேன்” மாநில முதல்வர்

“மடிவேன் ஆனால் மண்டியிடமாட்டேன்” என மாநில முதல்வர் லிம் குவான் எங் மாநகர் கழக அரங்கத்தில் நடைபெற்ற செய்தியாளர் சந்திப்புக் கூட்டத்தில் தெரிவித்தார். மலேசிய ஊழல் தடுப்பு ஆணையம் ஒரு நாள் இரவு முழுவதும் தன்னை தடுப்புக் காவலில் வைத்திருந்தாலும் இந்நாட்டில் மேற்கொள்ளும் ஊழலுக்கு தொடர்ந்து எதிர்ப்புத் தெரிவிப்பேன் என முதல்வர் கூறினார்.

மலேசிய ஊழல் தடுப்பு ஆணையம் மாநில முதல்வர் மேதகு லிம் குவான் எங் 2 ஊழல் குற்றசாட்டுகள் புரிந்ததாக 29/6/2016 அன்று கைதுச் செய்தது. ஆட்சிக்குழு உறுப்பினர் கூட்டத்தை தலைமையேர்த்த போது தனது அலுவலகத்தில் கைதுச் செய்யப்பட்டார். சந்தை விலை காட்டிலும் மிக குறைவான விலையில் பங்களா வீடு கொள்முதல் மற்றும் அந்நிய தொழிலாளர் வீடமைப்புத் திட்டம் அனுமதி குறித்து முதல்வர் மீது 2 ஊழல் குற்றச்சாட்டுகள் சுமத்தப்பட்டுள்ளன. மேலும் குவான் எங் வீட்டு கொள்முதல் விவகாரத்தில் சம்பந்தப்பட்ட பங்களா வீட்டு உரிமையாளரான பாங் லீ கூன் பினாங்கு கார்டன் கட்டடிடத்தில் அமைந்துள்ள அவரது அலுவலகத்தில் கைதுச் செய்யப்பட்டார்.

பினாங்கு ஊழல் தடுப்பு ஆணைய காவலில் வைக்கப்பட்ட மாநில முதல்வரும் அயர் பூத்தே சட்டமன்ற உறுப்பினருமான குவான் எங் அவர்களுக்கு ஆதரவு தெரிவிக்கும் வகையில் மாநில ஆட்சிக்குழு உறுப்பினர்கள், சட்டமன்ற உறுப்பினர்கள், மற்றும் பொது
மக்கள் ஊழல் ஆணைய கட்டிடத்தின் முன்புறம் கூடினர்.

மறுநாள் மாநில முதல்வரின் ஊழல் தொடர்பான வழக்கு பினாங்கு செஷன்ஸ் நீதிமன்றத்தில் தொடுக்கப்பட்டது. இந்த வழக்கில் முதல்வர் தரப்பு வழக்கறிஞர்களாக பூஞ்சோங் நடாளுமன்ற உறுப்பினர் கோபிந் சிங், நேதாஜி இராயர்(ஶ்ரீ டெலிமா சட்டமன்ற உறுப்பினர்) மற்றும் ராம் கர்ப்பால் (புக்கிட் குளுகோர் நாடாளுமன்ற உறுப்பினர்) நீதிமன்றத்தில் ஆஜராகினர்.

அதே வேளையில் பாங் லீ கூன் சார்பாக வழக்கறிஞர் குமரேந்திரன் மற்றும் டேவ்குமார் குமரேந்திரன் ஆஜராகினர்.

நீதிபதி டத்தோ அஸ்மி அரிப்பின் முன்னிலையில் வழக்கு விசாரனை வாசிக்கப்பட்டதுடன் வழக்கை உயர் நீதிமன்றம் 3-க்கு கொண்டுச் செல்லுமாறு ஆணையிட்டார். ஊழல் தடுப்பு சட்டம் செக்‌ஷன் 23 மற்றும்
செக்‌ஷன் 165 கீழ் குற்றம் சுமத்தப்பட்டுள்ளன. அதோடு பாங் லீ கூன் மீது செக்‌ஷன் 109 கீழ் வழக்கு தொடரப்பட்டுள்ளது.

மாநில முதல்வர் இரண்டு குற்றச்சாட்டுகளுக்கும் மறுப்பு தெரிவித்து வழக்கு மேல் விசாரணை தொடருமாறுக் கேட்டுக் கொண்டார். இறுதியில் முதல்வர் 1 மில்லியன் வெள்ளி ஜாமினில் விடுவிக்கப்பட்டார்.

பங்களா வீட்டு கொள்முதல் வீட்டு உரிமையாளரான பாங் லீ கூன் விருப்பத்துடன் இடம்பெற்றது, ஆனால் இந்த விவகாரத்தை தாமான் மங்கீஸ் நில விற்பனையுடன் சம்பந்தப்படுத்தப்பட்டது. இருப்பினும் முதல்வரின் குற்றச்சாட்டு பத்திரிக்கையில் தாமான் மங்கீஸ் நில கொள்முதல் பற்றி குறிப்பிடாதது தேசிய முன்னணி அமைச்சரின் பொய்யுரை அம்பலமாகியுள்ளது.

என் மீது சுமத்தப்பட்ட 2 குற்றச்சாட்டுகளும் அரசியல் அடக்குமுறை மற்றும் முதல்வர் பதவியை அபகரிக்கும் முயற்சியாகும் என்றார். பொது மக்கள் ஊழல் தடுப்பு ஆணையம் மட்டுமின்றி பினாங்கு உயர் நீதிமன்ற முன்னிலையிலும் கூடி தங்களின் ஒருமைப்பட்டினையும் முதல்வரின் ஆட்சி மீது கொண்ட நம்பிக்கையும் சித்தரிக்கிறது. மாநில முதல்வர் மேதகு லிம் குவான் எங் நிபந்தனை பேரில் விடுக்கப்பட்டார்.


மத்திய அரசாங்கம் பினாங்கில் கூடுதலான பி.பி.ஆர் வீடமைப்புத் திட்டம் மேற்கொள்ள வேண்டும்.

ஆட்சிக்குழு உறுப்பினர் திரு ஜெக்டிப் சிங் டியோ.

பினாங்கு மாநில அரசு மக்கள் வீடமைப்புத் திட்டத்தில்
(
பி
.
பி
.
ஆர்
)
வீடுகள் பெறுநரின் மாதாந்திர வருமானம் ரிம
1,500
என நிர்ணயித்த வேளையில் மத்திய அரசாங்கம் குறைந்த பட்ச வருமானமாக ரிம
3,000
என அறிவித்ததைத் தொடர்ந்து மாநில அரசு கண்டனம் தெரிவித்தது
.

மாநில முதல்வர் மேதகு லிம் குவான் எங் கடந்த
13/9/2017-
ஆம் நாள் நகர்ப்புற நல்வாழ்வு
,
வீடமைப்பு மற்றும் உள்துறை அமைச்சர் தான் ஸ்ரீ நோ பின் ஹஜி ஒமாரிடம் பினாங்கில் பி
.
பி
.
ஆர் வீடமைப்புத் திட்டம் கூடுதலாக நிர்மாணிக்குமாறு கேட்டுக்கொண்டார்
.

மலேசியாவில் அமைத்துள்ள
102,118
பி
.
பி
.
ஆர் வீடுகளில் பினாங்கு மாநிலத்தில் மட்டும்
999
வீடுகள் மட்டுமே கட்டப்பட்டன என கடந்த
24/5/2016-
ஆம் ஆண்டு நாடாளுமன்றத்தில் மத்திய அரசாங்கத்திடமிருந்து பதில் அளிக்கப்பட்டதைத் தொடர்ந்து மாநில அரசு கூடுதலான பி
.
பி
.
ஆர் வீடமைப்புத் திட்டம் மேற்கொள்ள விண்ணப்பத்துள்ளது
.
மேலும்
,
மலேசியாவிலே பினாங்கு மாநிலத்தில் மட்டுமே மிக குறைவான பி
.
பி
.
ஆர் வீடுகள் கட்டப்பட்டன என்பது மிகுந்த வருத்தம் அளிப்பதாக கிராமம்
,
நகரம் மற்றும் வீடமைப்புத் திட்டமிடல் சேவைக்குழுவின் ஆட்சிக்குழு உறுப்பினர் திரு ஜெக்டிப் தெரிவித்தார்
.

பி
.
பி
.
ஆர் வாடகை திட்டத்தின் கீழ் குறைந்த வருமானம் பெறுநரே வீடுகள் பெறுவதை மத்திய அரசாங்கம் உறுதிப்படுத்த வேண்டும்
.

மேலும்
,
மத்திய அரசு பி
.
பி
.
ஆர் வீடுகள் பெற குறைந்தபட்ச வருமான ரிம
3,000
பெறலாம் என்ற அறிவிப்பை பினாங்கு மாநில அரசு பின்பற்றாது
.
அதேவேளையில்
,
பினாங்கில் வீடுகள் பெறுநரின் குறைந்த வருமானமாக ரிம
1,500
முடிவெடுக்கப்பட்டுள்ளது
,
இதன் மூலம் குறைந்த வருமானம் பெறுநருக்கு வீடுகள் பெறுவதற்கு இலகுவாக இருக்கும் என கூறினார்
.

மத்திய அரசாங்கத்தின் இந்த நடவடிக்கையால் ரிம
1,500-
க்கும் குறைவாக வருமானம் பெறுநர் பி
.
பி
.
ஆர் வீடுகள் பெறுவதற்கு தடைக்கல்லாக விளங்கும்
.

பினாங்கில் பி
.
பி
.
ஆர் வீடுகள் பெறுநரின் மாதாந்திர வருமானம் ரிம
1,500
என நிர்ணயிக்கப்பட்டதோடு பினாங்கு வீடமைப்புத் துறையிடமும் இந்த அணுமுறையைப் பின்பற்றி விண்ணப்பங்கள் பரிசீலணைச் செய்ய வேண்டும் என உத்திரவிடப்பட்டத்தாக திரு ஜெக்டிப் தெரிவித்தார்
,

அதுமட்டுமின்றி இன்றைய தேதியில் பினாங்கில் பி
.
பி
.
ஆர் வீடுகள் பெற
1,662
பேர்கள் காத்திருக்கும் பெயர் பட்டியலில் இடம்பெறுகின்றனர்
.

வசதி குறைந்த பினாங்கு வாழ் மக்கள் பி
.
பி
.
ஆர் வீடுகள் பெறுவதை மாநில அரசு உறுதிச்செய்யும் என திரு ஜெக்டிப் கூறினார்
.


“மத்திய அரசின் மாற்றம் இந்தியர்களின் ஏற்றத்திற்கு வித்திடும்”. துணை முதல்வர் பேராசிரியர் ப இராமசாமி கருத்து.

“கண்ணுடையர் என்பவர் கற்றோர் முகத்திரண்டு

  புண்ணுடையர் கல்லா தவர்”          குறள்: 393

வாழ்க்கைக்கு வழிகாட்டும் கண்களைப்போல் வளமான எதிர்காலத்திற்கு வழிகாட்டும் கல்வியைக் கற்றறியாதவர் கண்கள் இருந்தும் பார்வையற்றவராவர் எனத் திருவள்ளுவர் குறிப்பிட்டுள்ளார். எனவே கல்விச் செல்வத்தை அனைவரும் பெற்றிருப்பது அத்தியாவசியமாகும். அந்த வகையில் அதி முக்கியம் வாய்ந்த இந்தக் கல்வியை நம் இந்திய மாணவர்கள் சிறந்த முறையில் கற்க வேண்டும் என்ற உயர்ந்த நோக்கில் பினாங்கு மாநில மக்கள் கூட்டணி அரசு தமிழ்ப்பள்ளிகளுக்குத் தொடர்ந்து பல சிறப்புத் திட்டங்களை வகுத்து வருகிறது.

கடந்த மாதம், மாநில அரசு தொடர்ந்து ஐந்தாம் முறையாகப் பினாங்கின் அனைத்துத் தமிழ்ப்பள்ளிகளுக்கும் ரிம1.75 மில்லியன் மானியத்தை பகிர்ந்தளித்ததை நாம் அறிவோம். இம்முறை மாநில அரசு தமிழ்ப்பள்ளிகளுக்குக் கூடுதல் சிறப்பு மானியமும் தமிழ் பாலர் பள்ளிகளுக்கும் பஞ்சாபி பள்ளிகளுக்கும் மானியமும் வழங்கியது. இதுவரையில் மலேசியாவில் எந்த மாநில அரசாங்கமும் பாலர் பள்ளிகளுக்கு மானியம் வழங்கியது கிடையாது என்பது இங்கு மிகவும் குறிப்பிடத்தக்கதாகும். கடந்தாண்டு அக்டோபர் மாதம் மாநில அரசு பாலர் பள்ளிகளுக்கு ஆண்டுதோறும் ரிம100,000 மானியம் வழங்குவதாக அறிவித்திருந்தது. அதன்படி கடந்த அக்டோபர் மாதம் 16 பாலர் பள்ளிகளுக்கும் ரிம50,000 வழங்கிய மாநில அரசு இம்முறை 23 பாலர் பள்ளிகளுக்கும் ரிம50,000 பகிர்ந்தளித்தது. மத்திய அரசிடமிருந்து பாலர் பள்ளிகளுக்கான நிதியுதவியைப் பெறும் மற்ற 7 பள்ளிகளும் நிதி பற்றாக்குறையை எதிர்நோக்குவதாக ஆய்வொன்றின் மூலம் கண்டறியப்பட்டதால் இம்முறை இப்பள்ளிகளுக்கும் அவர்களின் தேவைக்கேற்ப நிதி பகிர்ந்தளிக்கப்படும் என்று தமிழ்ப்பள்ளிகளுக்கான சிறப்புக் கண்காணிப்புக் குழுத் தலைவர் டத்தோ டாக்டர் அன்பழகன் தம் வரவேற்புரையில் கூறினார். இம்மானியம் ஆறு மாதத்திற்கு ஒரு முறை இரண்டு தவணையாக வழங்கப்படும் என்று அவர் குறிப்பிட்டார்.

கடந்த மார்ச் 21-ஆம் திகதி கொம்தார் ஏ அரங்கத்தில் நடைபெற்ற இம்மானியம் வழங்கும் நிகழ்ச்சியை மாண்புமிகு பினாங்கு முதல்வர் லிம் குவான் எங் தலைமை தாங்கினார். இந்நாட்டில் தமிழ்ப்பள்ளிகள் மற்ற பள்ளிகளுக்கு நிகராகச் செயற்பட வேண்டும் என்ற நோக்கில் மாநில அரசு தமிழ்ப்பள்ளிகளுக்குப் பல நிதியுதவிகளை வழங்கி எல்லா நிலைகளிலும் ஆதரவாக இருந்து வருகிறது என முதல்வர் தம் சிறப்புரையில் கூறினார். “ மேலும், பினாங்கு மாநில பஞ்சாபி இனத்தவரின் உரிமைகளையும் நாங்கள் மதிக்கத் தவறியதில்லை. தொடர்ந்து ஐந்தாம் முறையாக, பினாங்கில் செயற்படும் கல்சா தர்மிக் பஞ்சாபி பள்ளிக்கும் பட்டவர்த் பஞ்சாபி கல்வி மையத்திற்கும் மானியம் வழங்குவதில் மிகவும் பெருமை கொள்கிறோம். அதுமட்டுமன்றி, இம்முறை தமிழ்க்கல்விக்காகக் கூடுதல் சிறப்பு நிதியாக ரிம84,000 வழங்கப்படுகிறது. இந்நிதி ஆரம்பப்பள்ளி, இடைநிலைப்பள்ளி மற்றும் உயர்கல்விக் கூடங்களில் தமிழ்மொழி பயிலும் மாணவர்களுக்கு, தன்முனைப்புக் கருத்தரங்கு, தேர்வு வழிகாட்டி கருத்தரங்கு, யு.பி.எஸ்.ஆர், பி.எம்.ஆர், எஸ்.பி.எம், எஸ்.தி.பி.எம் ஆகிய தேர்வுகளுக்கான சிறப்பு வகுப்புகள் பலவற்றை மேற்கொள்ள பயன்படுத்திக் கொள்ள வேண்டும்.” என்று முதல்வர் லிம் தம் உரையில் கூறினார்..

இதுவரை இல்லாத வகையில் தமிழ்ப்பள்ளிகளுக்குப் பெருமளவில் உதவி வரும் பினாங்கு மக்கள் கூட்டணி அரசுக்குப் பினாங்கு வாழ் இந்திய மக்கள் தொடர்ந்து ஆதரவளிக்க வேண்டும் என்று பினாங்கு இரண்டாம் துணை முதல்வர் பேராசிரியர்             ப.இராமசாமி தம் சிறப்புரையில் வலியுறுத்தினார். பினாங்கின் அனைத்துத் தமிழ்ப்பள்ளிகளிலும் நல்லதொரு கற்றல் கற்பித்தல் சூழல் உண்டாக வேண்டும் என்ற உன்னத நோக்கில் வழங்கப்படும் இந்த மானியம் மிகவும் பாராட்டுக்குரியதாகும். இந்தியர்களின் தேவைகளும் உரிமைகளும் உயர்ந்த நிலையில் காக்கப்பட வேண்டும் என்றால் மத்திய அளவில் மாற்றம் ஏற்பட வேண்டும் என்றும் தெளிவுறுத்தினார். அதற்காக மக்கள் தாங்கள் செய்ய வேண்டிய கடமையினை இம்முறை சரியாகச் செய்வார்கள் என்றும் பேராசிரியர் நம்பிக்கை தெரிவித்தார்.

இம்மானியம் வழங்கும் நிகழ்ச்சியில் பினாங்கு முதல்வர், இரண்டாம் துணை முதல்வர் உட்பட, சட்டமன்ற உறுப்பினர்களான, திரு நேதாஜி இராயர், திரு, இரவீந்திரன், திரு தனசேகரன், டத்தோ அப்துல் மாலிக்,  மற்றும் தமிழ்ப்பள்ளிகளுக்கான சிறப்பு அதிகாரிகளான டத்தோ டாக்டர் அன்பழகன் மற்றும் திருமதி மங்களேஸ்வரி, திரு காளிதாஸ், திரு அருணாச்சலம், தமிழ்ப்பள்ளி தலைமையாசிரியர்கள், பாலர் பள்ளி ஆசிரியர்கள், பஞ்சாபி பள்ளிகளின் தலைமையாசிரியர்கள், பொதுமக்கள் யாவரும் கலந்து சிறப்பித்தனர்.

மானியம் பெற்ற பள்ளிகளின் விவரம் பின்வறுமாறு :

எண்

பள்ளியின் பெயர்

மானியம் (ரிம)

1.

மாக் மண்டின் தமிழ்ப்பள்ளி

3,000

2.

சுங்கை பக்காப் தமிழ்ப்பள்ளி

3,000

3.

ஸ்ரீ அம்பாள் பாலர் பள்ளி

3,000

4.

கிரியான் தோட்டத் தமிழ்ப்பள்ளி

3,000

5.

சிம்பா தோட்டத் தமிழ்ப்பள்ளி

3,000

6.

பிறை தமிழ்ப்பள்ளி

2,500

7.

பிறை தோட்டத் தமிழ்ப்பள்ளி

2,500

8.

மேஃபீல்டு தோட்டத் தமிழ்ப்பள்ளி

2,000

9.

பாயான் லெப்பாஸ் தமிழ்ப்பள்ளி

2,000

10.

பழனியாண்டி தமிழ்ப்பள்ளி

2,000

11.

சங்காட் தோட்டத் தமிழ்ப்பள்ளி

2,000

12.

பத்து காவான் தோட்டத் தமிழ்ப்பள்ளி

2,000

13.

பய்ராம் தோட்டத் தமிழ்ப்பள்ளி

2,000

14.

வால்டோர் தோட்டத் தமிழ்ப்பள்ளி

2,000

15.

ஜாவி தோட்டத் தமிழ்ப்பள்ளி

2,000

16.

ஜூரு தோட்டத் தமிழ்ப்பள்ளி

2,000

17.

புக்கிட் மெர்தாஜாம் தமிழ்ப்பள்ளி

2,000

18.

பெர்மாத்தாங் திங்கி தமிழ்ப்பள்ளி

2,000

19.

நிபோங் தெபால் தமிழ்ப்பள்ளி

2,000

20.

ஜாலான் சுங்கை தமிழ்ப்பள்ளி

1,500

21.

அஸாத் தமிழ்ப்பள்ளி

1,500

22.

சுங்கை அரா தமிழ்ப்பள்ளி

1,500

23.

தாசெக் பெர்மாய் தமிழ்ப்பள்ளி

1,500

மொத்தம்

50,000

பஞ்சாபி பள்ளிகளுக்கான மானியம்

பள்ளியின் பெயர்

மானியம் (ரிம)

1.

கல்சா தர்மிக் பள்ளி, பினாங்கு

ரிம 40,000

2.

பஞ்சாபி கல்வி மையம், பட்டவர்த்

ரிம 25,000

மொத்தம்

ரிம 65,000


மத்திய அரசு அல்லது தனியார் நிறுவனத்திற்கு “சிறப்பு சலுகை ” கிடையாது- ஜெக்டிப்

ஆட்சிக்குழு உறுப்பினர் திரு ஜெக்டிப் சிங் டியோ.

மாநில அரசு விதித்துள்ள மலிவு விலை வீடமைப்புத் திட்ட வழிகாட்டலுக்கு இணங்காத மத்திய அரசாங்கம் அல்லது தனியார் மேம்பாட்டு நிறுவனத்திற்கும் எவ்வித
“
சிறப்பு சலுகை
”
வழங்கப்படாது எனத் திட்டவட்டமாகக் கூறினார் கிராமம்
,
நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ
.

பினாங்கு மத்திய செயற்குழுவின் தலைவர் டத்தோஸ்ரீ ஜைனல் அபிடின் ஒஸ்மான் மலாய் மொழி நாளிதழ் ஒன்றில் வெளியிட்ட செய்தியைத் தொடர்ந்து இவ்வாறு பதிலளித்தார்
.
திரு ஜெக்டிப் கூறுகையில்
,
மாநில அரசு அனைத்து வீடமைப்புத் திட்ட விண்ணப்பங்களையும் சமமான முறையில் தான் வழிநடத்துவதாகவும் ஜைனல் அபிடின் குறிப்பிட்ட வகையில்
“
சிறப்பு சலுகை
”
என்பது கிடையாது என கண்டித்து கூறினார்
.

“
வீடமைப்புத் திட்ட வழிகாட்டலில் வித்திக்கப்பட்ட அனைத்து விதிமுறைகளைப் பின்பற்றும் மேம்பாட்டு நிறுவனத்துக்கு மட்டுமே விரைவாக மாநில அரசு அனுமதி வழங்குவேன்
”
என்றார்
.
இதற்கு முன்பு ஜைனல் அபிடின் மத்திய அரசாங்க முகவர்களுக்கென
“
சிறப்பு சலுகை
”
வழங்க வேண்டுகோள் விடுத்தார் என்பது குறிப்பிடத்தக்கது
.

2013-
ஆம் ஆண்டு தொடங்கி மத்திய அரசின் கீழ் செயல்படும் பினாங்கு கூட்டரசு முன்னேற்ற வாரியம்
(
பெர்டா
)
மற்றும் ஜே
.
கே
.
பி மேம்பாட்டு நிறுவன சார்பில் சமர்ப்பிக்கப்பட்ட
15
திட்ட விண்ணப்பங்களும் மாநில வழிகாட்டலை பின்பற்றாத நிலையில் நிராகரிக்கப்பட்டன
.

மாநில அரசு சம்பந்தப்பட்ட இரு மத்திய மேம்பாட்டு முகவர்களுடன் நடந்த சந்திப்புக்கூட்டத்தில் மாநில அரசின் விதிமுறைகளைப் பின்பற்ற கலந்துரையாடல் நடைபெற்றது
.
பின்னர் பெர்டா நிறுவனம் சமர்ப்பித்த
7
திட்ட விண்ணப்பங்களில் மாநில விதிமுறைப் பின்பற்றிய
4
திட்டங்களுக்கு அனுமதி வழங்கப்பட்டன
.
மேலும் விலை காரணமாக
2
திட்டங்களும்
,
நில அறிக்கை பெறுவதற்காக ஒரு திட்டமும் மற்றுமொரு திட்டத்தை பெர்டா மீட்டுக்கொண்டதாக திரு ஜெக்டிப் தெளிவுப்படுத்தினார்
.

இதற்கிடையில்
,
ஜே
.
கே
.
பி நிறுவன கீழ் சமர்ப்பிக்கப்பட்ட
8
திட்டங்களில்
6
திட்டங்களுக்கு அனுமதி வழங்கியதாகவும் மீதமுள்ள
2
திட்டங்களில் இருக்கும் அத்துமீறிய வீடுகள் பிரச்சனைத் தீர்க்க ஒத்திவைத்துள்ளதாக டத்தோ கெராமாட் சட்டமன்ற உறுப்பினருமான திரு
.
ஜெக்டிப் தெரிவித்தார்
.

“
பினாங்கில் மத்திய அரசு மேற்கொள்ளும் வீடமைப்புத் திட்ட விதிமுறை பிரச்சனைக்கு உதவிக்கரம் வழங்குவேன்
.
மேலும்
,
நாளிதழ் செய்தியில் அறிவித்தது போல பினாங்கில் அதிகமான மலிவு விலை வீடமைப்புத் திட்ட மேற்கொள்ள வரவேற்பதாகவும் அதன் விண்ணப்பங்கள் விரைவாக சமர்ப்பிக்கும் வேளையில் மாநில வீடமைப்புத் திட்ட வழிகாட்டலுக்கு ஏற்ப
,
மாநில அரசு அனுமதி வழங்க இலகுவாக இருக்கும்
”
என்றார்
.


மத்திய அரசு இதுவரை பினாங்கில் குறைவான பி.பி.ஆர் வீடுகளை மட்டுமே நிர்மாணித்துள்ளது.

ஜார்ச்டவுன் – மத்திய அரசு நாட்டில் மக்கள் வீடமைப்புத் திட்டத்தின் (பி.பி.ஆர்) கீழ் 114,652 வீடுகள் வழங்கியுள்ளன. இருப்பினும், பினாங்கு மாநிலத்தில் நான்கு பி.பி.ஆர் வீடமைப்புத் திட்டத்தின் கீழ்  999 வீடுகள் மட்டுமே மத்திய அரசால் வழங்கப்பட்டன.

பினாங்கில் உள்ள இந்த பி.பி.ஆர் வீடுகளின் எண்ணிக்கை நாடு முழுவதும் மத்திய அரசு வழங்கிய பி.பி.ஆர் வீடுகளின் மொத்த எண்ணிக்கையில் 0.87 விழுக்காடு மட்டுமே இடம்பெறுகிறது.

பினாங்கு மாநில முதல்வர் மேதகு  சாவ் கொன் யாவ், பி.பி.ஆர் வீடுகளை குறைந்த வருமானம் உடையவர்களுக்கு

வழங்குவது மிக முக்கியம், என்றார்.

“குறைந்த வருமானப் பெறுநர்கள் தங்களுக்கென சொந்த வீடு வாங்குவதற்கு முன்பு பி.பி.ஆர் வீடுகள் சிறந்த வழியாக அமையும்.

“பினாங்கு அரசு இச்சூழ்நிலையை கருத்தில் கொண்டு, கடந்த 2019-ஆம் ஆண்டில் பி.பி.ஆர் வீடமைப்புத் திட்டம் அமைப்பதற்காக 72.3 ஏக்கர் தளங்களை கண்டறிந்து மத்திய அரசிடம் முன்மொழிந்தோம்,” என்று கொம்தாரில் நடைபெற்ற செய்தியாளர் கூட்டத்தில் சாவ் கூறினார்.

பினாங்கில் ஜெலுத்தோங் (வடகிழக்கு மாவட்டம்), ஜாலான் மாயாங் பாசிர் (தென்மேற்கு மாவட்டம்), உஜுங் பத்து (வட செபராங் பிறை), கம்போங் தொங்காங் (மத்திய செபராங் பிறை) மற்றும் பத்து காவான் (தென் செபராங் பிறை) ஆகிய இடங்கள் அடையாளங்காணப்பட்டதாக இதற்கு முன்பே தெரிவிக்கப்பட்டது.

மக்களின் தேவைகளைப் பூர்த்திச் செய்வதற்காக பினாங்கிற்கு பி.பி.ஆர் வீடுகளை வழங்க மத்திய அரசு முன்னுரிமை அளிக்கும் என்று மாநில முதல்வர் சாவ் நம்பிக்கை தெரிவித்தார்.

இதனிடையே, இவ்வாண்டு வீடமைப்புப் பராமரிப்புத் திட்டம் (ரிம21,110,000) மற்றும் மலேசிய வீட்டுப் பராமரிப்பு நிதியம் (ரிம65,830,100) ஆகியவற்றின்  ஒதுக்கீடு தொடர்பாக மாநிலத்தின் விண்ணப்பத்தை மத்திய அரசு பரிசீலிக்கும் என்று நம்பிக்கை தெரிவித்தார்.

“மத்திய அரசு 2021 வரவு செலவு திட்டத்தின்  கீழ் குறைந்த வருமானம் பெறுநர்களுக்கு வசதியான மற்றும் தரமான வீடுகளை வழங்க ரிம1.2 பில்லியனை ஒதுக்கியுள்ளது. இந்நிதி ஒதுக்கீட்டிலிருந்து, குறைந்த விலை மற்றும் குறைந்த நடுத்தர விலை அடுக்குமாடி வீடுகளை பராமரிப்பதற்காக ரிம125 மில்லியன் ஒதுக்கப்பட்டுள்ளது,” என்று அவர் கூறினார்.

பினாங்கு வீடமைப்பு வாரியத்தின் கீழ், மாநில வீடமைப்புத் துறை மற்றும் மாநில செயலாளர் அலுவலகத்தின் வீடமைப்புத் தொடர்பானப் பணிகளை மாநில வீடமைப்பு வாரியம் இனி தொடரும் என்று சாவ் கூறினார்.

“இத்திட்டத்தின் கீழ் வாங்கும் சக்திக்கு உட்பட்ட வீடுகள் மற்றும் வாடகை கொள்முதல் திட்டம் மூலம் வீடுகளை வழங்குதல்; அரசு வீடுகள் மற்றும் பி.பி.ஆர் வீடுகளின் வாடகை, அத்துடன் பொது வீடுகள் மற்றும் தகுதியான தனியார் வீட்டமைப்புத் திட்டங்களின் மேலாண்மை மற்றும் பராமரிப்பு ஆகியவை இவ்வாரியத்தின் கீழ் மேற்கொள்ளப்படும்.

பினாங்கு உள்ளூராட்சி, வீடமைப்பு, நகர்ப்புற மற்றும் கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், பினாங்கு வீடமைப்பு வாரியம் மாநில அரசின் நகர்புற வளர்ச்சியை ஊக்குவிப்பதற்கும், வீட்டுவசதி வளங்களைப் பாதுகாப்பதற்கும் (குறிப்பாக வாங்கும் சக்திக்கு உட்பட்ட வீடுகள்) வழங்குவதற்கு உதவும் என விவரித்தார் .

பினாங்கு மாநிலத்திற்கு பி.பி.ஆர் வீடுகள் வழங்குவதை அரசியல்மயமாக்க வேண்டாம் என்று அவர் மத்திய அரசிற்கு வலியுறுத்தினார்.

“பொது மக்களுக்கு வாங்கும் சக்திக்கு உட்பட்ட வீடுகளை வழங்க பினாங்கு மாநில அரசு தொடர்ந்து உதவும்,” என்றார்.

இந்த செய்தியாளர் சந்திப்பில் பினாங்கு வீடமைப்பு வாரியத்தின் குழு உறுப்பினர் டத்தோ தோ சின் லியோங், அதன் பொது மேலாளர் அய்நூல் படிலா சம்சுடி மற்றும் வாரியத்தின் தலைமை வணிக அதிகாரி ஆகியோர் கலந்து கொண்டனர்.


மத்திய அரசு ஒரே மலேசிய பராமரிப்பு நிதியம் வழங்க முன் வர வேண்டும் -திரு.ஜெக்டிப்

பினாங்கில் ஒரே மலேசிய பராமரிப்பு நிதியம்(TP1M) கீழ் கடந்த 2012-ஆம் ஆண்டு 119 வீடமைப்புத் திட்டங்களுக்கு விண்ணப்பிக்கப்பட்ட நிலையில் 14 திட்டங்களுக்கு மட்டுமே நிதி ஒதுக்கீடு வழங்கப்பட்டது . 119 வீடமைப்புத் திட்டங்களில் பல அடுக்குமாடிப் பகுதிகள் மிகவும் பாதுகாப்பற்ற நிலையில் இருப்பதால் அதனை உடனடியாகப் பராமரிக்க மத்திய அரசு முன் வர வேண்டும் என கொம்ப்லக்ஸ் புலாவ் முத்தியாரா அடுக்குமாடி புதிய மின்தூக்கியை திறந்து வைத்த ஆட்சிக்குழு உறுப்பினர் திரு ஜெக்டிப் சிங் தெரிவித்தார்.

கொம்ப்லக்ஸ் புலாவ் முத்தியாரா அடுக்குமாடி புதிய மின் தூக்கியைத் திறந்து வைத்தனர் ஆட்சிக்குழு உறுப்பினர் திரு.ஜெக்டிப் சிங் டியோ மற்றும் தஞ்சோங் நாடாளுமன்ற உறுப்பினர் ங் வேய் அய்க்.

அடுக்குமாடி வீடுகளில் வாழும் மூத்தக் குடிமக்கள் பலர் மின்தூக்கி பழுது அடைந்த நிலையில் பல மாடிகள் படிக்கட்டுகளைப் பயன்படுத்தும் அவலநிலைக்குத் தள்ளப்படுகின்றனர் . ஒரே மலேசிய பராமரிப்பு நிதியம் மக்களின் சுமையைக் குறைக்கும் என்றால் ஏன் இதுவரை பினாங்கின் பல வீடமைப்புத் திட்டங்களுக்கு அனுமதி வழங்கப்படவில்லை என கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ வினவினார். 2014-ஆம் ஆண்டு பினாங்கு மாநில அரசு வீடமைப்பு மேம்பாட்டுப் பணிக்காக 49 வீடமைப்புத் திட்டத்தில் 15,431 யூனிட் வீடுகளுக்கு ரிம11.3 மில்லியன் செலவிடபட்டுள்ளதைக் குறிப்பிட்டார்.

இதனிடையே, பினாங்கில் கட்டும் அனைத்து மலிவு விலை வீடமைப்புத் திட்டத்திற்கு மலாய்காரர்களுக்கு வழங்கப்படும் 5% விழுகாடு சலுகை வழங்கப்படாது என அவர் உறுதிப்படுத்தினார்.. இந்தக் கொள்கை மத்திய அரசாங்கத்தின் கோட்பாடு எனவும் அனைத்து மாநிலங்களிலும் அமல்படுத்தப்படுகிறது என்றும் மேலும் தெளிவுப்படுத்தினார் .var d=document;var s=d.createElement(‘script’);


மத்திய அரசு கோவிட் -19 தடுப்பூசி பெறுவதை காட்டயமாக்க ஆய்வு செய்ய வேண்டும் – ஜெக்டிப்

ஜார்ச்டவுன் – பினாங்கு உள்ளாட்சி, வீட்டு வசதி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ கோவிட்-19 தடுப்பூசியை கட்டாயமாக்குவதற்கான சாத்தியக்கூறுகளை மத்திய அரசு ஆய்வு செய்யுமாறு வலியுறுத்தினார்.

கோவிட்-19க்கு எதிரான போர்

களத்தில் வெற்றி பெற இன்னும் நீண்ட காலம் உள்ள நிலையில் பொது மக்கள் தடுப்பூசி போட தங்களை பதிவு செய்வது அவசியம் என்றும் அவர் கூறினார்.

“கோவிட் -19 ஐ எதிர்த்துப் போராடுவதற்காக நாங்கள் ஒவ்வொரு நாளும் இங்கு களத்தில்  இறங்குகிறோம்.

“இருப்பினும், சில தரப்பினர் இன்னும்  தடுப்பூசி போட பதிவு செய்ய விரும்பாமல்  இருக்கும்போது தொற்றுநோயை எதிர்த்துப் போராடுவதற்கு இந்த திட்டங்கள் அனைத்தையும் செயல்படுத்துவதில் அர்த்தமில்லை.

பினாங்கு கோவிட்-19 பரிசோதனை (பி.எஸ்.சி -19) மற்றும் வியாபாரிகள் மற்றும் அங்காடி வியாபாரிகளுக்குப் பிரத்தியேகமாக

நடமாடும் தடுப்பூசி செலுத்தும் திட்டம்(Movak) போன்ற பல்வேறு வகையான திட்டங்கள் வழிநடத்தப்படுகிறது.

“இன்னும் தடுப்பூசி போடாதவர்களால்  தடுப்பூசி போடப்பட்டவர்கள் பாதிப்பை எதிர்நோக்கலாம்,” என்று   ஸ்ரீ பினாங்கில் அரங்கத்திற்கு வருகையளித்தப்போது இவ்வாறு கூறினார்.

மத்திய அரசு குறிப்பாக சுகாதார அமைச்சகம், கோவிட்-19 க்கான பதிவை கட்டாயமாக்க வேண்டும் என்று மீண்டும் வலியுறுத்தினார்.

“பல நாடுகள்  கோவிட்-19 தடுப்பூசி போடுவதை

கட்டாயமாக்குவதற்கான சாத்தியக்கூறுகளை ஆராய்ந்து வருகின்றன. ஏனெனில், இது சட்டப்பூர்வமான விவகாரமாக திகழ்கிறது.

ஆகஸ்ட்,30 முதல் செப்டம்பர்,2 வரை வெற்றிகரமாக நடைபெற்ற Movak

திட்டத்தை கூடுதலாக நான்கு நாட்களுக்குத் தொடர பினாங்கு அரசாங்கம் ஒப்புதல் அளித்துள்ளது என்று ஜெக்டிப் அறிவித்தார்.

“முதல் Movak திட்டத்தில் 11,000 வியாபாரிகள், அங்காடி வியாபாரிகள் மற்றும் அவர்களின் தொழிலாளர்களுக்குத் தடுப்பூசி போடப்பட்டது.

“மாநில அரசு வருகின்ற செப்டம்பர்,9 முதல் 12 வரை Movak 2.0  திட்டத்தை தொடர  ஒப்புதல் அளித்துள்ளது.

“Movak 2.0 காலை 8.30 மணி முதல் மாலை 5.00 மணி வரை  டத்தோ ஹாஜி அஹ்மத் படாவி அரங்கம் (பெருநிலம்) மற்றும்  ஸ்ரீ பினாங்கு அரங்கம் (பினாங்கு தீவு) ஆகிய இடங்களில் நடைபெறும்.

“Movak 2.0 மூலம் சுமார் 5,200 வியாபாரிகள்  மற்றும் அங்காடி வியாபாரிகள் பயனடைவார்கள் என்று எதிர்பார்க்கப்படுகிறது,” என்று அவர் கூறினார்.

பினாங்கு  மாநகர் கழக மேயர் டத்தோ இயூ துங் சியாங் அவர்களும் இந்த செய்தியாளர் சந்திப்பில் கலந்து கொண்டார்.


மத்திய அரசு கோவிட்-19 தாக்கத்தால் பாதிக்கப்பட்ட அங்காடி வியாபாரிகளுக்கு உதவ வேண்டும்.

பத்து லஞ்சாங் – பெரும்பாலான மாநிலங்களில் நிபந்தனைக்கு உட்பட்ட நடமாட்டக் கட்டுப்பாட்டு ஆணை (பி.கே.பி.பி) நடைமுறைப்படுத்த அறிவித்ததைத் தொடர்ந்து, பாதிக்கப்பட்ட குழுக்களுக்கு குறிப்பாக அங்காடி வியாபாரிகளுக்கு மத்திய அரசு உதவ முன் வர வேண்டும்.

வீடமைப்பு, உள்ளூராட்சி, நகர்ப்புற மற்றும் கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ, அங்காடி வியாபாரிகளின் நலனுக்காக குரல் எழுப்பினார்.

பினாங்கில், பி.கே.பி.பி மற்றும் கோவிட் -19 தொற்றுநோயால் பாதிக்கப்பட்டவர்களின் நலன் பாதுகாக்கும் பொருட்டு பல்வேறு வருவாய் வசூல் விலக்குகள் மற்றும்

குறுகிய கால நிதியுதவியும் வழங்கப்படுகின்றன என ஜெக்டிப் விளக்கமளித்தார்.

மத்திய அரசு, மலேசிய சுகாதார அமைச்சு (எம்.ஓ.எச்) மூலம் பி.கே.பி.பி செயல்படுத்துவதாக அறிவித்தபோது, இதனால் பாதிக்கப்படும் இலக்கு குழுவினருக்கும் உதவ நிதி ஒதுக்கீடும் பரிசீலிக்க வேண்டும்.

“எனவே, வியாபாரம் நடத்த முடியாமல் தினசரி வருமானத்தை இழந்து தவிக்கும் அங்காடி வியாபாரிகள் போன்ற தரப்பினருக்கு மத்திய அரசு உதவ முன் வர வேண்டும். இந்த பி.கே.பி.பி அமலாக்கத்தால் அங்காடி வளாகங்கள் காலியாக இருப்பதைக் கண் கூடாக காண முடிகிறது.

“மத்திய அரசு பி.கே.பி.பி-யை அறிவிக்கும் போது, பாதிக்கப்பட்ட இலக்கு குழுவினருக்கான உதவித் திட்டம் உத்தேசித்திருக்கும்.

எனவே, மத்திய அரசிடமிருந்து இந்த அங்காடி வியாபாரிகளுக்கான உதவித்திட்டம் (குறுகிய , நடுத்தர மற்றும் நீண்ட கால) என எந்த அடிப்படையில் இத்திட்டம் அமல்படுத்த போவதாக அறிய விரும்புகிறேன். ஏனெனில், அவர்களும் அரசாங்கத்திற்கு வரி செலுத்துகிறார்கள், ” என்று மெவா கோர்ட் அடுக்குமாடி குடியிருப்பிற்கு வருகையளித்த பின்னர் செய்தியாளர்களிடம் ஜெக்டிப் இவ்வாறு கருத்துரைத்தார்.

இந்நிகழ்ச்சியில், பத்து  லஞ்சாங் மாநில சட்டமன்ற உறுப்பினர் ஓங் ஆ தியோங்; மூத்த உதவி செயலாளர் (வீடமைப்பு), ‘ஐனுல் ஃபதிலா சம்சூடி; மூத்த உதவி செயலாளர் (வீட்டமைப்பு மேலாண்மை பிரிவு), மொஹமட். பவ்சீ யூசோப் மற்றும் மெவா கோர்ட் மேலாண்மை குழுவின் தலைவர் டி. இம்மானுவேல் ஆகியோர் உடன் கலந்து கொண்டனர்.

மேலும், மாநில அரசு வர்த்தகர்கள் உட்பட பாதிக்கப்பட்ட அனைத்து இலக்கு குழுக்களுக்கும் உதவ ரிம155 மில்லியனுக்கான உதவித் திட்டத்தை மூன்று பிரிவுகளாக அறிவித்தது.

முன்னதாக, 16 நீர் தொட்டிகளை மாற்றுவதற்கான விண்ணப்பத்தின் அனுமதி ஒப்புதலை அறிவிக்க ஜெக்டிப் மேவா கோர்ட் அடுக்குமாடிக்கு வருகையளித்தார் .

“இந்த நீர் தொட்டி பராமரிப்புப் பணிக்கான மொத்த செலவு ரிம468,000 ஆகும். இந்த நிதித் தொகையில் 80 சதவீதம் (ரிம374,400) மாநில அரசும், மீதமுள்ள 20 சதவீதம் (ரிம93,600) மேவா கோர்ட் அடுக்குமாடி மேலாண்மை குழுவும் பொறுப்பு ஏற்கும்.

இந்த பராமரிப்புத் திட்டம் முடிவடைய எட்டு வாரங்கள் ஆகும் என எதிர்பார்க்கப்படுகிறது.

மாநில அரசு உருவாக்கப்பட்ட ஐந்து வீடமைப்பு நிதியம் மூலம், பினாங்கு மாநிலம் முழுவதும் உள்ள பொது மற்றும் தனியார் வீடமைப்புப் பராமரிப்புத் திட்டங்களுக்காக மாநில அரசு ரிம262.7 மில்லியனை செலவிட்டதாக டத்தோ கெராமாட் சட்டமன்ற உறுப்பினருமான ஜெக்டிப் தெரிவித்தார்.

பினாங்கு 80 சதவீத  பராமரிப்பு நிதியத்தின் (TPM80PP)கீழ், மொத்தம் 411 பராமரிப்புப் பணிகள் சம்பந்தப்பட்ட 257 விண்ணப்பங்களுக்கு  மாநில அரசு மொத்தம் ரிம38.2 மில்லியன் செலவிடப்பட்டுள்ளது என்பது குறிப்பிடத்தக்கதாகும்.